
SURAT KESERATUS EMPAT 

Sebaik-baik perkataan adalah Kitabullah dan sebaik-baik amalan adalah Sunnah 
Rasulullah. Allah yang telah menetapkan bahawa RahmatNya mendahului segala 
kemurkaanNya. Tiadalah nasib yang baik bagi mereka yang tidak memerhatikan adab. 
Dua pertiga Ad-Din akan terhasil menerusi pengamalan adab yang sempurna. Menurut 
Piran Kibar Naqshbandiyah Mujaddidiyah, perjalanan Tariqat pada dasarnya adalah 
semata-mata adab. Bahawa Allah sedang memerhatikan kita walau di mana dan apa jua 
pekerjaan kita dan Dia Maha Mendengar segala ucapan di lidah dan di hati sanubari 
mahupun dalam angan-angan serta khayalan kita kerana Dialah Zat Yang Maha 
Mengetahui segala sesuatu dan segala apa yang tersembunyi di dalam isi hati. 

Kepada Zehemaahad 

Wa'alaikumussalam Warahmatullahi Wabarakatuh. 
Bismillahi Wassolatu Wassalamu 'Ala Rasulillah. 

Alhamdulillah, faqir doakan semoga Allah merahmatimu dan mengurniakan kamu 
petunjuk. Sebaik-baik perkataan adalah Kitabullah dan sebaik-baik amalan adalah Sunnah 
Rasulullah. Menyembah Allah dalam keadaan kita mengenali Zat, Sifat dan Af'alNya serta 
sentiasa memerhatikan limpahan dari sisiNya. Sentiasa berzikir di dalam hati dalam keadaan 
berdiri, duduk mahupun berbaring, samada berseorangan mahupun dalam keramaian. 

Mulakan harimu dengan Taubat dan sudahi malammu juga dengan Istighfar dan 
Taubat kerana orang yang selalu bertaubat adalah kekasih Allah dan seumpama orang yang 
tidak berdosa. Maha Besar Rahmat Allah yang telah menetapkan bahawa RahmatNya 
mendahului segala kemurkaanNya meskipun terhadap hamba yang faqir dan hina dengan 
debu tanah ini. Dengan keikhlasan kamu, maka kami menjawab permohonan kamu dan 
andaikata masih belum memuaskan hatimu, maka hadirlah kehadhrat kami untuk menerima 
Talqin dan menjualkan diri. 

Semoga Allah merahmati segenap usaha dan ikhtiarmu dan setiap detik hatimu dalam 
mengingati hadhrat kami dan semoga kesungguhan kamu disertai dengan adab. Tiadalah 
nasib bagi merekayang tidak memerhatikan adab. Dua pertiga Ad-Din akan terhasil menerusi 
pengamalan adab yang sempurna. Menurut Piran Kibar Naqshbandiyah Mujaddidiyah, 
perjalanan Tariqat pada dasarnya adalah semata-mata adab. Sewajarnyalah kita sentiasa 
beradab dengan Allah yang bersifat Az-Zahir dan lebih-lebih lagi dengan kesedaran bahawa 
Dia bersifat Al-Batin. Tiadalah Taufiq dan Hidayah melainkan dengan Taufiq dan Hidayah 
Allah, Yang Maha Tinggi lagi Maha Agung. Peliharalah Solat lima waktu dengan sebaik 
mungkin dan perbanyakkanlah bersolat Nawafil Sunnah. Bacalah Al-Quran setiap hari dan 
perbanyakkanlah Selawat ke atas Junjungan Nabi Sallallahu Alaihi Wasallam. Sentiasa ingat 
bahawa Allah sedang memerhatikan kita walau di mana dan apa jua pekerjaan kita dan Dia 
Maha Mendengar segala pengucapan di lidah dan di hati sanubari mahupun dalam angan- 
angan serta khayalan kita kerana Dialah Zat Yang Maha Mengetahui segala sesuatu dan 
segala apa yang tersembunyi di dalam isi hati. 

Semoga Allah melapangkan dada kamu dan mempermudahkan jalan kamu dan 
menambahkan keyakinan dan kesungguhan kamu untuk menuruti langkah-langkah orang- 
orang yang terdahulu dalam berbuat kebajikan dan kebaikan sebagaimana Para Nabiyyin, 
Para Siddiqin, Para Syahidin dan Para Salihin. Semoga Allah melimpahkan rasa kasih dan 
cinta dalam hati kita terhadap mereka sekeliannya agar mudah-mudahan dapatlah kita 
dibangkitkan dan duduk bersama-sama dengan mereka, hanya kerana demi cinta kita 
terhadap segala ahwal, maqamat dan ma'rifat mereka. Mudah-mudahan Allah mengurniakan 
kita segala limpahan yang telah dilimpahkannya ke atas mereka dengan limpahan yang 
sempurna lagi dapat menyempurnakan. Dengan berkat kemuliaan Hadhrat Baginda Nabi 
Muhammad Rasulullah Sallallahu Alaihi Wasallam dan sekelian Masyaikh Kiram Silsilah 
Aliyah Naqshbandiyyah Mujaddidiyyah Rahimahumullah. 

Wabillahi Taufiq Wal Hidayah, Wala Hawla Wala Quwwata Ilia Billah. 

Ma' as Salamah. 



SURAT KESERATUS LIMA 

Dengan sifat Tawadhu', seseorang hamba Allah akan mencapai peningkatan darjat 
secara berperingkat-peringkat. Khusyuk akan terhasil dengan Ihsan. Ihsan adalah 
Istihdhzar yakni menghadirkan Allah sedang berada di hadapan kita. Perhubungan 
dengan Rauhaniah Para Masyaikh untuk menghasilkan Nisbat Silsilah. 

Kepada Zehemaahad 

Bismillahir Rahmanir Rahim. 
Nahmaduhu Wa Nusolli Wa Nusallim 'Ala Rasulihil Karim, Amma Ba'du; 

Dari faqir haqir dhaif la syaik miskin Jalalluddin yang ma'aruf dengan Ahmad Ar-Rowi 
Afa Anhu, kehadhrat saudaraku, semoga dirahmati dan diberkati Allah. Merasakan bahawa 
diri lemah dan hina adalah alamat Tawadhu' dan dengan sifat tersebut, seseorang hamba 
Allah akan mencapai peningkatan darjat secara berperingkat-peringkat. Kerana itulah 
pelajaran adab mengajar kita supaya sentiasa berendah diri dan menganggap bahawa 
sesungguhnya diri kita adalah hina jika dibandingkan dengan seluruh manusia yang lain. 

Adab mengajar kita untuk memuliakan orang lain, khasnya seluruh saudara kita yang 
Muslim. Mencintai seluruh manusia akan membolehkan kita mencapai kekuatan akal fikiran 
untuk membuat pertimbangan dalam menentukan yang manakah perkara Haqq dan yang 
manakah perkara Batil, yang manakah amalan yang lebih Afdhal dan amalan apakah yang 
lebih Awla? Apakah perintah Allah dan apakah laranganNya, apakah Sunnah Hadhrat 
Baginda Nabi Muhammad Rasulullah Sallallahu Alaihi Wasallam dan apakah Bida'ah yang 
bertentangan dengan Sunnahnya supaya dapat kita membuat pertimbangan yang sempurna 

dan berkeupayaan untuk mengambil keputusan tegas, menghalau sifat malas, melembutkan 
hati yang keras, beristiqamah dalam menjalankan urusan-urusan Agama dan 
memperbanyakkan doa kehadhrat Nya. 

Mohonlah doa dengan hati yang khusyuk dan merendahkan suara dengan lidah dan 
hati sambil memahami apa yang sedang dipinta supaya hati dan akal dapat menggambarkan 
apa yang kita haatkan. Jika kekuatan untuk istiqamah yang diperlukan, maka panjangkanlah 
masa berdoa untuk memohon kepadaNya agar dilimpahkan kekuatan untuk taat dan 
istiqamah. Khusyuk akan terhasil dengan Ihsan. Ihsan adalah Istihdhzar yakni menghadirkan 
Allah sedang berada di hadapan kita sehingga keadaan tersebut meliputi diri kita dan 
membawa hal keadaan kita merasakan kebersamaan dengan HadhratNya tanpa sebarang 
kaifiyat atau tidak dapat diungkapkan hal keadaan kaifiyatnya. Jika kelemahan masih ketara, 
maka kamu perlu menghubungkan ruh kamu dengan Rauhaniah Para Masyaikh untuk 
memohon Imdad Ruhaniah daripada mereka, dan ini akan terhasil menerusi Bai'ah 
menghubungkan Nisbat Silsilah Ruhaniah. Semoga Allah mengurniakan kamu Taufiq dan 
Hidayah. 

Wassalamu 'alaikum Warahmatullah. 



SURAT KESERATUS ENAM 

Menjalankan kegiatan Dakwah, Ta'allim, Tasfiyyah, Tazkiyyah dan Tazkirah di 
sekitar negeri Selangor Darul Ehsan kerana sudah menerima tauliah kebenaran dari 
pihak Sultan Selangor menerusi Majlis Agama Islam Selangor dan Jabatan Agama 
Islam Selangor untuk menjalankan Dakwah dan mengajarkan ilmu Al-Quran dan 
Fardhu 'Ain dalam negeri Selangor sahaja. 

Kepada Anwar Ali, Bukit Mertajam, Penang 

Ass alamu' alaikum Warahmatullahi Wabarakatuh. 

Dari 'abdu dha'if faqir haqir Jalalludin Ahmad ma'aruf sebagai Ar-Rowi Afa Anhu, 
kehadhrat saudaraku Anwar Ali di Kampung Pertama, Permatang Pauh, Bukit Mertajam, 
Pulau Pinang semoga Allah merahmati. Faqir memohon maaf jika kehadiran surat ini agak 
lewat dari yang dijangka. Pada awalnya faqir memang hendak segera membalas surat-surat 
yang faqir terima, namun tiada sebarang daya dan upaya untuk faqir melakukannya kecuali 
apa yang sudah dikehendaki oleh Allah Ta'ala. Untuk pengetahuanmu, faqir tidak pernah 
mengajar di Bukit Mertajam, Pulau Pinang. Akan tetapi ada beberapa orang dari murid faqir 
yang berasal dari sana dan ada yang sedang menetap di sana. Buat masa ini, faqir 
menjalankan kegiatan dakwah, ta'allim, tasfiyah, tazkiyah dan tazkirah hanya di sekitar negeri 
Selangor kerana faqir sudahpun menerima tauliah kebenaran dari pihak Sultan Selangor 
menerusi Majlis Agama Islam Selangor dan Jabatan Agama Islam Selangor untuk menjalankan 
dakwah dan mengajarkan ilmu Al-Quran dan fardhu Ain dalam negeri Selangor. 

Insya Allah jika diizinkan Allah, dapatlah faqir beramal jariah di Pulau Pinang pula. 
Jika ada ikhwan yang berminat untuk mendalami ilmu Tariqat Naqshbandiyah Mujaddidiyah 
ini, faqir mengalu-alukan kehadiran tuan dan rakan-rakan yang sealiran sebagi tetamu di 
Khanqah Khaliliyah Naqshbandiyah Mujaddidiyah, Gua Damai, Kampung Wira Damai, 
Gombak, Batu Caves, Selangor Darul Ehsan. Semoga Allah mengurniakan taufiq dan hidayah, 

Wassalamu'alaikum Warahmatullah. 

Faqir Jalalludin Ahmad ' Afa Anhu 

SURAT KESERATUS TUJUH 

Keizinan untuk memuat-turun koleksi e-buku dari laman untuk dikongsi dan 
memaklumkan tentang berita kemangkatan Hadhrat Khwajah Khan Muhammad 
pada tarikh 20 Jamadil Awwal bersamaan 3 May 2010. 

Kepada Syed Minhas Aftab 

Bismillahi Wassolatu Wassalamu 'Ala Rasulillah, Wa Ba'du, 

From the weakest faqir Jalaluddin Ahmad to my dear brother Syed Aftab, may Allah 
bestow mercy upon you. You are welcome to read and download the collections of books at 
my site. It was meant to be shared. Pray for me and for the whole Ummah. For your 
information, Hadhrat Khwajah Khan Muhammad Sahib has passed away last night (20 
Jamadil Awwal 1431/3 May 2010). Al-Fatihah. 

Wassalam. 

Faqir Jalaludin Ahmad Ar-Rowi 



SURAT KESERATUS LAP AN (108) 

"And He is always with us wherever we are". 

Kepada Nasrullah Aref Qaisrani 

Bismihi Ta'ala Wassolatu Wassalamu 'Ala Khayril Wara, Amma Ba'du; 

From the weakest and poorest servant Maulawi Jalaluddin Ahmad Ar-Rowi may Allah 
forgive him, to my dearest brother Hadhrat Muhammad Nasrullah Aref Qaisrani may Allah's 
blessings be upon you. Thank you for your kind prayer. And He is always with us wherever 
we are. 



Wassalam. 



Faqir Jalaludin Ahmad Ar-Rowi 

SURAT KESERATUS SEMBILAN 

Allah had sent down His Words from the Lauh Mahfuz to His Prophets since 
Hadhrat Adam 'Alaihissalam until the last Prophet Hadhrat Muhammad Sallallahu 
'Alaihi Wasallam through Hadhrat Jibrail 'alaihissalam. The last revelation was upon 
His last Prophet, Muhammad may Allah's peace and blessings be upon him, his 
family and his companions. The Prophet Muhammad Sallallahu 'Alaihi Wasallam 
was sent to mankind. He is the Chief of all the prophets and he is the best example to 
be followed. He was sent not only to the Arabs or to the Persians or to the Jews or to 
the Christians or to the Asians or to the Malaysians or to the Chinese or to the 
Europeans, but to the entire humanity. 

Kepada Enrique Riesco, Chile 

By The Name Of Allah The Most Merciful The Most Compassionate 

May Allah's mercy be upon His Messenger Prophet Muhammad Rasulullah Sallallahu 
Alaihi Wasallam. From the weakest and poorest servant of Allah, Jalaluddin Ahmad, may 
Allah's forgiveness be upon him, to my dearest brother Enrique Riesco in Chile, may Allah 
give you the guidance towards understanding the truth. Allah is the Truth and nothing but the 
truth. Allah had sent down His Words from the Lauh Mahfuz to His Prophets since Hadhrat 
Adam Alaihissalam until the last Prophet Hadhrat Muhammad Sallallahu 'alaihi wasallam 
through Hadhrat Jibrail 'alaihissalam. The last revelation was upon His last Prophet, 
Muhammad may Allah's peace and blessings be upon him, his family and his companions. I'm 
very happy knowing that you had a great interest in Islam and studying the Al-Quran. It is 
His Words spoken to His last prophet and his communities till the end of the world. It is the 
best words to be read and listen. Read it with good faith that is no diety of worship except 
Allah the All Mighty. 

The Prophet Muhammad Sallallahu Alaihi Wasallam was sent to mankind to show us 
how to the best servant of Allah by having the right creed and follow the path of the prophets. 
He is the Chief of all the prophets and he is the best example to be followed. He was sent not 
only to the Arabs or to the Persians or to the Jews or to the Christians or to the Asians or to the 
Malaysians or to the Chinese or to the Europeans, but to the entire humanity. Muhammad is 
the master of the believers and he is our spiritual and physical master in this world and 
hereafter. He is not God as the Christians worship Jesus, but he is the best servant of Allah the 
Lord of the entire universe. May Allah bestow us with His Grace and Mercy to love His 
Prophets especially His Beloved Prophet Muhammad Rasulullah Sallallahu Alaihi Wasallam. 

Regards, 

Hadhrat Maulawi Jalaluddin Ahmad Ar-Rowi , May Allah forgives him 

SURAT KESERATUS SEPULUH 



Al-Quran is The Words of Allah and the revelation of The Words was in the 
language of Arabs because Muhammad was an Arab. Explaining the six pillars of 
faith. 



By The Name Of Allah The Most Merciful The Most Compassionate I begin to write. 

May His Peace and Blessing be upon His Beloved Prophet Muhammad, His Messenger, 
The Seal of the Prophethood, The Master of the Sainthood, The Leader of the Muslim 
Brotherhood, Sallallahu Ta'ala Alaihi Wa Ala Alihi Wa Sahbihi Wa Baraka Wa Sallam. From 
this weakest servant who is nothing, Jalaluddin Ahmad may Allah forgive him; to my 
respectable friend Enrique Riesco in Chile may Allah guides you towards the true salvation. 

Know that Al-Quran is The Words of Allah and the revelations of The Words were in 
the language of Arabs because Muhammad was an Arabs. Previously, Allah had sent His 
Words to Prophet Musa Alaihissalam which are known as Taurat or Torah with his own 
language. Zabur was sent to Prophet Daud (David) Alaihissalam with his own language and 
Injil was sent to Prophet 'Isa (Jesus) Alaihissalam with his own language. 

As a believer, firstly we have to have faith in the Oneness of Allah and the perfect 
qualities of His Being and denying all the unperfect and defective qualities. He is The One that 
the entire creation put their hope. He did not bear any child nor was He born by someone else. 
There are nothing comparable to Him in this entire universe. 

Secondly, we have to have faith that Allah had created the Malaikat also known as 
Angels in English. They are made of lights and always obey Allah's Commands. Their 
numbers are so many that no one except Allah can define. We need to believe in their temporal 
existence to serve Him, to praise Him and obeying His Commands. 

Third, we have to believe that Allah had sent four Sacred Books named Taurat, Zabur, 
Injil and Al-Quran to His Prophets Musa, Daud, 'Isa and Muhammad Alaihimus Solatu 
Wassalam. 

Fourth, we need to believe that Allah had sent His Prophets to the human kind as His 
Messenger since Prophet Adam Alaihissalam until Prophet Muhammad Sallallahu Alaihi 
Wasallam, may Allah's blessings and peace be upon them. Between these two prophets, there 
are approximately 124,000 Prophets has been sent to many continents of the earth. We believe 



1 .".. ! 



©2013/ 1434 Hadhrat Maulawi Jalaluddin Ahmad Ar-Rowi 'Ufiya 'Anhu 



1 

i 

t 

i 

i 



I 

s 
s 

s 

1 



Rasail Ar-Rowi Jilid Ketiga 



that they had thought the Oneness of Allah to their people and they submit their lives to fulfill 
their task to propagate the true beliefs. 

Fifth, we need to believe the existence of a new realm of life in the hereafter which are 
called Akhirah, which is after the death of the whole universe but Allah is the only One that 
will always exist. He will not die. In Akhirah, every human and genies will be asked about 
their good and evil deeds. They will be judged upon all their previous actions during their 
worldly life. The believers with good deeds will enter Paradise and the non believers with evil 
deeds will enter The Hell, may Allah protects us from the heat of its smoke. 

The Sixth, A believer should believe that the entire good and bad destinies are all from 
Allah the All Mighty. 

Furthermore, you need to know that the most acceptable sources of Islam after Al- 
Quran is Al-Hadits which is the words of Prophet Muhammad, may peace be upon him. From 
his words, we can understand Al-Quran and act upon the teachings. 

The actions of the Prophet Muhammad are called Sunnah and it is the examplary 
complete code of how to live and how to die for the true believers. There are numerous 
compilation books of Hadits such as Sahih Bukhari, Sahih Muslim, Sahih Tirmizi, Sunan Abu 
Daud, Sunan Ibnu Majah and Sunan Nasa'i. The translations of these famous books of Hadits 
are available in many languages and you can also find it in English. 

I pray to Allah, may He guide you to become one of His true servants and to serve Him 
faithfully for your remaining years. May Allah make you as the source of guidance to your 
people and to the whole community of Muhammad till the Last Day. 

For this poorest servant, i have nothing to ask from you except your sincere prayer of 
forgiveness for the whole community of Muhammad. 

Regards, 

Faqir Maulawi Jalaluddin Ahmad Ar-Rowi 

SURAT KESERATUS SEBELAS 

Use the Google's Translator to get some of the meanings. 

Kepada Enrique Riesco, Chile 

May Allah guide you towards His Ultimate Essence. My publications mostly are \| 
written in Melayu Language or Standard Bahasa Malaysia which is very similar to Bahasa 
Indonesia. You can use the Google's Translator to get some of the meanings and you can ask 
me if you don't understand regarding certain issues. May Allah guide you towards the straight 
path. 

SURAT KESERATUS DUABELAS 

Information regarding Rabbi Rambam. He is Musa Ibni Maimun, a Jewish scholar 
2 and philosopher. 

1 Kepada Enrique Riesco, Chile 

Sj£ May Allah guide those who need the guidance. 

>& Thank you for the information regarding Rabbi Rambam. He is Musa Ibni Maimun, a 

Jewish scholar and philosopher. I found the book Dalalat Hairin which was written in Hebrew, 
$*■ but I can't read it. The original was written in Arabic but i couldn't find it. An English 
|3 translation is already in my scribd reading list. Good luck to you too. 

SURAT KESERATUS TIGABELAS 

Allah Ta'ala hamen raham karey. 
Kepada Peer Bhai (RLR-S49) 

29hb September 2011 

Allah Ta'ala hamen raham karey, Amin. 

SURAT KESERATUS EMPATBELAS 

Rabitah, apna jisim ko apne Syaikh ka jisim tasawwur karey. 
Kepada Peer Bhai (RLR-S50) 

25hb Oktober 2011 

Wa'alaikumussalam Warahmatullah, Alhamdulillah, yeh bandah khairiyat sey hai. 
Alhamdulillah, Rabitah ki atsar payi, Allah Ta'ala ham sabko raham karey. Amin. Babaji ney is 
haqir sey farmaya keh Rabitah, apna jisim ko apne Syaikh ka jisim tasawwur karey. Das sal 
key ba'ad, is ki atsar mujhe ihsas hai. 

Alhamdulillahi 'Ala Hazihi Ni'mah. 

SURAT KESERATUS LIMABELAS 

Solat Istikharah dan banyakkan berdoa KehadhratNya. 
Kepada Farid Zulkif li 

27hb Mei 

Salam, lakukanlah Solat Istikharah dan banyakkan berdoa KehadhratNya. 

SURAT KESERATUS ENAMBELAS 

Tawajjuhkan segenap pemerhatian terhadap Para Masyaikh dalam Silsilah 
Zahabiyyah 'Aliyyah Khwajaganiyyah Naqshbandiyyah Mujaddidiyyah 
Uwaisiyyah, khasnya terhadap Ruh Al-Arwah Hadhrat Sayyidina Wa Maulana 
Muhammad Mustafa Ahmad Mujtaba 'Abdullah Wa Rasulullah Sallallahu Ta'ala 
'Alaihi Wa Aalihi Wa Sahbihi Wa Ikhwanihi Al-Kiram Ajma'in. 

Kepada Haiza Adli, Kedah (RLR:S54) 

5hb Julai 2011 



1 
i 

Salamun ' Alaikum Warahmatullah, semoga Allah merahmati dan memberkati kamu. 13a 

k 



Peristiwa yang kamu alami juga turut dialami oleh seorang murid faqir di Indonesia, 
mungkin Para Masyaikh Wahdat Wujud dan Wahdat Shuhud turut bersama dalam Alam 
Ruhaniah kamu. Tawajjuhkan segenap pemerhatian kamu terhadap Para Masyaikh dalam 
Silsilah Zahabiyyah Aliyyah Khwajaganiyyah Naqshbandiyyah Mujaddidiyyah Uwaisiyyah, 
khasnya terhadap Ruh Al-Arwah Hadhrat Sayyidina Wa Maulana Muhammad Mustafa 
Ahmad Mujtaba Abdullah Wa Rasulullah Sallallahu Ta'ala Alaihi Wa Aalihi Wa Sahbihi Wa 
Ikhwanihi Al-Kiram Ajma'in. 

SURAT KESERATUS TUJUHBELAS 

Nisbat Awal dalam Tariqah Ruhaniyyah dari Hadhrat Allah dengan tarikan 
JazbahNya untuk mengingati Hadhrat ZatNya dengan segala Kaifiyat yang Zahir dan 
yang Batin bagi menghasilkan Ma'rifat berkenaan Hadhrat ZatNya yang Maha Dekat. 

Kepada Haiza Adli, Kedah 

6hb Julai 2011 

Alhamdulillah, dengan Fadhzal kurniaan Allah terhadap faqir haqir ini, telah 
menerima Nisbat Awal dalam Tariqah Ruhaniyyah dari Hadhrat Allah dengan tarikan 
JazbahNya untuk mengingati Hadhrat ZatNya dengan segala Kaifiyat yang Zahir dan yang 
Batin untuk menghasilkan Ma'rifat berkenaan Hadhrat ZatNya yang Maha Dekat yang tiada 
diketahui sebarang tentang KaifiyatNya, dan faqir telah menerima Nisbat Batin dari Hadhrat 
Baginda Rasulullah Sallallahu Alaihi Wasallam semenjak berusia sepuluh tahun dan sehingga 
ketika faqir dalam usia sembilan belas tahun, faqir telah menerima limpahan Nisbat Batin dari 
Hadhrat Baginda Rasulullah Sallallahu Alaihi Wasallam, Hadhrat Syeikh Yusuf Siddiq 
Rahmatullah Alaih dan Hadhrat Sultan Al-Arifin Syeikh Ismail Ahli Pulau Besar 
Rahmatullah Alaih yang merupakan cicit Hadhrat Ghawths Al-A'zam Syeikh Abdul Qadir 
Al-Jailani Rahmatullah Alaih secara Uwaisiyyah dan faqir juga telah menerima Nisbat Batin 
Tariqah Qadiriyyah dari Hadhrat Syeikh Ismail Kanni Sahib Nagori Qaddasallahu Sirrahu di 
Pulau Besar pada tahun 1991. 

Jemaah Para Wali Sembilan adalah generasi yang datang sesudah Jemaah Para Wali 
Tujuh, dan Alhamdulillah, faqir ini memiliki pertalian darah dengan mereka menerusi 
Hadhrat Sayyid Al-Kubra Rahmatullah Alaih. Untuk pengetahuan kita, Para Sunan Wali 
Sembilan adalah generasi yang datang sesudah generasi keturunan kita dan maksud mereka 
hadir di Alam Mitsal kita mungkin adalah untuk melimpahkan Nisbat Batin mereka kepada 
kita, meskipun ibarat setitis air limpahan Nisbat dari mereka akan menghidupkan sebutir 
bijian sehingga dapat menumbuhkan benih. 

WallahuA'lam Wa llmuhu Atamm, Wassalam Wal Ikram. 

Az Faqir Ar-Rowi 'Afa Anhu. 

SURAT KESERATUS LAPANBELAS 

Duduk seketika dan beradab Suhbah dengan seseorang Wali Allah adalah lebih 
bernilai dari segala emas, perak dan seisi dunia. Menerusi Tawajjuh Rabitah 
Murshid, Murid akan dapat terus meminum limpahan Faidhz darinya dan dari 
sekelian Para Akabirin Naqshbandiyyah Mujaddidiyyah meskipun dibatasi dengan 
masa, jarak dan tempat. Ta'arruf kitab Nazam Syarif Fi Mukhtasar Manaqib Hadhrat 
Syeikh Muhammad Musa Ar-Ruhani Al-Bazi Rahmatullah 'Alaih. Silsilah Hadhrat 
Maulana 'Abbas 'Ali Rahmatullah 'Alaih dari Hadhrat Maulana Lutfullah 
Rahmatullah 'Alaih dari Hadhrat Maulana 'Abdul Ghafur 'Abbasi Rahmatullah 
'Alaih dari Hadhrat Maulana Fazal 'Ali Quraishi sampai kepada Hadhrat Khwajah 
Haji Muhammad Sirajuddin Rahmatullah 'Alaih. 

Kepada Bahrain, Perth, Australia. 

Wa'alaikumussalam Warahmatullahi Wabarakatuh. 

Bismillahir Rahmanir Rahim. 

Nahmaduhu Wa Nusolli 'Ala Rasulihil Karim, Amma Ba'du; 

Dari hamba yang dhaif faqir haqir Jalaluddin Ahmad semoga Allah mengampuninya, 
kehadhrat saudara Bahrain di Perth, Australia semoga Allah merahmatimu dan menetapkan 
perjalananmu atas perjalanan Tariqat Aliyyah Naqhbandiyyah Mujaddidiyyah sehingga ke 
akhir hayat. Alhamdulillah, faqir di sini dalam keadaan sihat sejahtera menerima segala 
kurniaan dari Allah Subhanahu Wa Ta'ala. 

Terima kasih kerana sudi bertanya khabar tentang faqir ini. Bersyukurlah kepada Allah 
kerana telah berpeluang menziarahi seorang Wali Allah yang telah mencapai martabat 
Qayyumiyat ketika kamu masih di dunia. Duduk seketika dan beradab Suhbah dengannya 
adalah lebih bernilai dari segala emas, perak dan seisi dunia. Semoga Allah merahmati dan 
memberkati Maulawi Aswadi kerana telah memimpin dirimu untuk hadir menziarahinya di 
Khanqah Sirajiyah, Mianwali. Faqir ini telah berkesempatan hadir di sana beberapa kali 
sewaktu menuntut di Pakistan dan telah berpeluang bersuhbah dengannya, menghadiri 
masjlisnya dan dengan kurniaan Allah telah berpeluang bersafar dengannya ke Musa Zai 
Syarif menziarahi Maqam Hadhrat Khwajah Haji Dost Muhammad Qandahari, Hadhrat 
Khwajah Haji Muhammad 'Utsman Damani dan Hadhrat Khwajah Haji Muhammad 
Sirajuddin Rahimahumullahu Ta'ala. Alhamdulillah, nama faqir ini sering disebut-sebut di 
sana kerana sudah begitu lama tidak hadir dengan jasad tubuh badan semenjak sembilan 
tahun yang lalu, namun hati dan ruhani hamba sentiasa teringatkan Khanqah Sirajiyah dan 
sentiasa hadir menghadap Ruh Hadhrat Khwajah Khan walau di mana saja faqir ini berada. 
Dengan Rahmat Allah menerusi Tawajjuh Rabitah Murshid, dapatlah faqir ini terus meminum 
limpahan Faidhz darinya dan dari sekelian Akabirin Naqshbandiyyah Mujaddidiyyah 
meskipun dibatasi dengan masa, jarak dan tempat. Semoga Allah mengekalkan nikmat ini, 
Amin. Mohon disampaikan Salam faqir ini kepada saudara Muadz jika berkesempatan 
bertemu dengannya dan terima kasih kerana masih mengingati faqir dan menyimpan buku 
Nazam Syarif Ft Mukhtasar Manaqib Hadhrat Syeikh Muhammad Musa Ar-Ruhani Al-Bazi 
Rahmatullah 'Alaih karangan hamba. Terima kasih juga kerana sudi membaca koleksi buku- 
buku dan karangan hamba di scribd.com yang kebanyakannya berkisar tentang Tariqat 
Naqshbandiyyah Mujaddidiyyah yang hamba petik dari karangan Para Masyaikh Akabirin 
Silsilah Aliyyah Naqshbandiyyah Mujaddidiyyah. 

Alhamdulillah, silsilah saudara menerusi Hadhrat Maulana 'Abbas 'Ali Rahmatullah 
Alaih, Hadhrat Maulana Lutfullah Rahmatullah Alaih, Hadhrat Maulana 'Abdul Ghafur 
'Abbasi Rahmatullah Alaih dan Hadhrat Maulana Fazal 'Ali Quraishi sampai kepada Hadhrat 
Khwajah Haji Muhammad Sirajuddin Rahmatullah Alaih manakala silsilah faqir ini adalah 
dari beliau lalu sampai kepada Hadhrat Khwajah Maulana Abu As-Sa'ad Ahmad Khan 
Rahmatullah Alaih lalu sampai kepada Hadhrat Khwajah Maulana Muhammad Abdullah 
Rahmatullah Alaih lalu sampai kepada Hadhrat Khwajah Khwajagan Maulana Khan 
Muhammad Sahib Rahmatullah 'Alaih dan daripadanya faqir ini telah memperolehi segala 
Nisbat Naqshbandi Mujaddidi. Wala Haula Wala Quwwata Ilia Billah. 

Buat masa ini, faqir menetap di Selayang, Selangor dan boleh dihubungi menerusi e- 
mail dan telefon untuk sebarang urusan yang berkaitan dengan Tariqat. Nombor telefon faqir 
ini ialah: 012-6594811 dan nombor telefon Maulawi Aswadi yang kini sedang berada di 

Kelantan ialah: 012-6941920. Adapun berkenaan buku-buku faqir, ianya boleh dimuat-turun 
secara percuma dan faqir izinkan untuk dicetak kerana buat masa ini ianya belum lagi 
diterbitkan dalam bentuk buku kertas. Harapan faqir adalah doa dari para pembaca dan 
penerimaan di sisi Allah Subhanahu Wa Ta'ala dalam menjalankan usaha khidmat untuk 
Agama dan Ummat Muhammad Sallallahu Alaihi Wasallam dengan niat seluruh alam 
sehingga Hari Qiyamat. 

Wabillahi Taufiq Wal Hidayah, Wassalamu'alaikum Warahmatullah. 

Faqir Haqir Jalaluddin Ahmad 

SURAT KESERATUS SEMBILANBELAS 



I 



Terima kasih atas ucapan Takziah kembalinya Hadhrat Khwajah Khan Muhammad 
Sahib ke Rahmatullah. 



Kepada Bahrain, Australia 

Bismillahi Wassolatu Wassalamu 'Ala Rasulillah, Wa Ba'du; 

Terima kasih atas ucapan Takziah kembalinya Hadhrat Khwajah Khan Muhammad 
Sahib ke Rahmatullah. Semoga Allah sentiasa merahmatinya dan menempatkannya di tempat 
yang tinggi bersama sekelian Para Salihin dan Akabirin Mujaddidiyah, Amin Ya Rabbal 
Alamin. 

SURAT KESERATUS DUAPULUH 

Apabila sekumpulan manusia yang berkumpul semata-mata kerana Allah lalu 
duduk berzikir, Para Malaikat yang ditugaskan untuk mencari-cari majlis-majlis 
ilmu dan zikir akan mendatangi mereka dari segenap arah dan akan saling 
berpanggil-panggilan dengan rakan-rakan mereka yang lain ketika menemui majlis 
yang seumpamanya. Setiap anak Adam akan ditanya tentang bagaimana dia 
mempergunakan masa mudanya dan antara pertanyaan yang amat ditakuti oleh 
Sahabat iaitu Hadhrat Abu Darda Radhiyallahu 'Anhu ialah, "Dengan ilmu 
pengetahuan yang telah Allah anugerahkan kepada kamu, adakah kamu bertindak 
menurut apa yang telah kamu tahu?" Allah yang telah meletakkan kita dalam 
berbagai-bagai Ahwal dan keadaan. Saranan agar sentiasa berusaha untuk 
menjadikan diri sebagai contoh teladan yang baik untuk kaum keluarga dan 
masyarakat. Hanya Yaqin yang bulat terhadap Allah sahaja yang akan dapat 
menghasilkan pertolongan Nusrah Ghaib dari sisiNya. 

Kepada Muhammad Tahair Abdul Rahman 

Salamun 'Alaikum, 

Semoga Rahmat Allah sentiasa terlimpah ke atas mereka yang bertemu dan berpisah 
semata-mata kerana Allah. Alhamdulillah, faqir di sini sejahtera adanya. Ahwal di Khanqah 
pun berjalan seperti biasa. Perkembangan terbaru setakat ini, faqir sedang berusaha 
menghidupkan majlis zikir di perkampungan Wira Damai, Pinggiran Batu Caves. Pada bulan 
lepas, seorang tua di kampung tersebut telah menunjukkan kepada faqir ini sebuah gua yang 
tersembunyi di perbukitan Batu Caves. Setelah faqir meninjau keadaan gua tersebut, ianya 
amat sesuai untuk dijadikan tempat beruzlah atau berkhalwah atau mengadakan majlis zikir. 
Alhamdulullah, pada malam 1 Rejab 1431 yang lepas, faqir serta beberapa Ekhwan 
Naqshband yang lain telah pun merasmikan gua tersebut pada jam 12:00 malam dengan 
mengadakan majlis zikir secara Jihri di dalam gua tersebut. Dengan berkat perasmiannya, 
faqir telah menamakan gua tersebut sebagai Gua Rejab bersempena bulan Rejab yang mulia. 

Alhamdulillah, pada malam 11, 12 dan 13 Rejab yang lalu juga, faqir dan beberapa 
ekhwan telah diberikan taufiq untuk berzikir di sana secara jihri dengan berjemaah. Dengan 
Rahmat Allah, amalan zikir dan Muraqabah dapat faqir terapkan di situ. Alhamdulillah, 
setakat ini Allah telah mengurniakan dua buah tempat sebagai Khanqah untuk faqir 
melaksanakan kegiatan Tazkirah, Tasfiyah dan Tazkiyah. Pada sebelah siang sehingga 
sesudah Asar, faqir sering berada di Khanqah Naqshbandiyah Ulu Yam, manakala pada 
sebelah malam yang bermula dari Maghrib sehinggalah ke lewat malam, faqir sering berada di 
Khanqah Naqshbandiyah Wira Damai. Faqir sedang memohon keupayaan untuk 
menghidupkan amalan Khanqah secara tetap dan Istiqamah. 

Faqir ini bercadang hendak mengadakan perhimpunan kecil ekhwan-ekhwan yang 
hampir, bersempena sambutan hari Israk Mikraj pada 10 Julai 2010 di Khanqah 
Naqshbandiyah Ulu Yam dari waktu tengahari sehingga Maghrib. Kemudian, pada sebelah 
malamnya, faqir akan berada di Khanqah Naqshbandiyah di Wira Damai sebelum 
mengadakan majlis zikir di Gua Rejab sesudah Solat 'Isyak. Majlis Zikir akan berlangsung 
selama 1 atau 2 jam. Namun, jika masa masih belum cukup terlapang untuk hadir ke majlis 
kami, ingatlah kami di dalam Doa-doa kamu, mudah-mudahan Allah Ta'ala mengurniakan 
kita Rahmat untuk menghidupkan dan mensuburkan taman-taman Syurga, agar dengannya 
dapatlah kita dan sekelian saudara kita menikmati segala kenikmatan buah-buahan yang ada 
di dalamnya dengan sepuas-puasnya. Penerimaan dari sisi Allah usahlah diragui kerana, 
apabila sekumpulan manusia yang berkumpul semata-mata kerana Allah lalu duduk berzikir, 
maka Para Malaikat yang ditugaskan untuk mencari-cari majlis-majlis ilmu dan zikir, akan 
mendatangi mereka dari segenap arah dan akan saling berpanggil-panggilan dengan rakan- 
rakan mereka yang lain ketika menemui majlis yang seumpamanya. Para Malaikat akan saling 
bertindih-tindihan sehingga ke langit kerana menyertai jemaah yang sedang duduk berzikir 
memuji-muji kebesaran Allah, mengagungkan NamaNya dan mensucikanNya serta 
menselawatkan ke atas Hadhrat Baginda Nabi Muhammad Rasulullah Sallallahu Alaihi 
Wasallam. 

Jika masa agak terhad kerana perlu menguruskan urusan keluarga dan rumahtangga, 
maka bersabarlah dan berdoalah memohon kelapangan masa agar dapat dimanafaatkan 
untuk tujuan usaha Agama. Setiap anak Adam akan ditanya tentang bagaimana dia 

mempergunakan masa mudanya dan antara pertanyaan yang amat ditakuti oleh Sahabat iaitu 
Hadhrat Abu Darda Radhiyallahu 'Anhu ialah, "Dengan ilmu pengetahuan yang telah Allah 
anugerahkan kepada kamu, adakah kamu bertindak menurut apa yang telah kamu tahu?" 
Demikianlah keadaan seorang Sahabat yang sentiasa berdamping dengan Hadhrat Baginda 
Rasulullah Sallallahu Alaihi Wasallam, namun masih berasa Khauf untuk berhadapan dengan 
Hadhrat Allah subhanahu Wa Ta'ala. Uruskanlah urusan rumahtangga dengan baik dan 
lakukan segala amalan khidmat semata-mata mengharapkan keredhaan Allah Ta'ala. 

Allah yang telah meletakkan kita dalam berbagai-bagai Ahwal dan keadaan. Dalam 
setiap Ahwal mahupun keadaan sentiasa bertawajuh Kehadhrat Allah dan hindarkan 
sebarang Tawajjuh terhadap segala sesuatu yang selainNya. Kita perlu melatih diri bagi 
menghasilkan kekuatan Tawajjuh, kerana dengan kekuatan Tawajjuh akan dapat menarik 
bantuan serta Rahmat dari Allah Ta'ala. Sentiasa berusaha untuk menjadikan diri kita sebagai 
contoh teladan yang baik untuk kaum keluarga dan masyarakat. Semoga segala khidmat 
kamu untuk saudara mara dan kaum keluarga akan mendapat ganjaran yang besar dari Allah. 

Tentang hal adik ipar kamu, teruskanlah berdoa, berikhtiar dan bertawajjuh Kehadhrat 
Allah Ta'ala, kerana segala kekuasaan ada di TanganNya dan Dialah Yang Maha Berkuasa 
membolak-balikkan hati manusia. Hanya Yaqin yang bulat terhadap Allah sahaja yang akan 
dapat menghasilkan pertolongan Nusrah Ghaib dari sisiNya. Allah mahu supaya kamu dan 
ahli keluarga menjadi lebih sabar, kerana Allah adalah sentiasa berserta dengan orang-orang 
yang Sabar. Dengan Doa seorang hamba yang beriman, ianya mampu mengubah Taqdir Allah 
Ta'ala. Mudah-mudahan Allah menjodohkannya dengan seorang lelaki yang Salih dan 
memperbaiki hubungan Silatur Rahim yang telah rosak dan yang terputus. Akhir kata dari 
faqir, Salam Sejahtera. 

Abdu Dhaif, 

Faqir Jalaluddin Ahmad 

SURAT KESERATUS DUAPULUH SATU 

Allah Ta'ala blesses all the great effort to establish the Awliya Allah community in 
this world to strengthen the religion of Islam and to protect the secrets of Iman and 
Ihsan of how to attain the gnostic Ma'rifat of Allah's essence, actions, qualities and 
pure love of His Mahabbat and pure servitude of His Ma'abudiyyat, the lord of the 
heavens and earths, the educator of the entire creations, the sustainer of the entire 
universe. Khwajagan Naqshband Mujaddidan precedes the Jazbah attractions before 
travelling in the Suluk spiritual journey vertically towards his divine presence. All 
praises and glorifications are belongs to Allah Rabbul-'Alamin. 

Kepada Hadhrat Syaikh Taoshobudhha, Trinidad & Tobago. 

Hadhzrat Sufi Ji, 

Wa'alaikumussalam Warahmatullahi Wabarakatuh 

Alhamdulillah, this faqir feels very happy deep inside the heart when receiving your 
email along with all the good news from you launching the international journal of 
Naqshbandi Tariqat. Congratulations for all the books that you have already published and 
distributed in the west under your pen name. May Alah Ta'ala blesses all the great effort to 
establish the Awliya Allah community in this world to strengthen the religion of Islam and to 
protect the secrets of iman and ihsan of how to attain the gnostic ma'rifat of Allah's essence, 
actions, qualities and pure love of his mahabbat and pure servitude of his Ma'abudiyyat, the 
lord of the heavens and earths, the educator of the entire creations, the sustainer of the entire 
universe. All praises and glorifications are belongs to Allah, Alhamdulillahi Rabbil Alamin. 

Thank you very much for the great opportunity and the invitation that you offer me to 
become as one of the editors and contributors in The International Journal of Naqshbandi 
Tariqat. With the purpose to bring awareness about Naqshbandi Tariqat and its advent in the 
indian sub continent, it is a great service especially to our Hadhzarat Khwajagan and Piran 
Naqshband Mujaddidan, because they are the illuminating lights that brightens throughout 
the universe, who prepared themselves to become attracted by the attractions of allah and 
attract other people to get attracted by Allah. Our Khwajagan Naqshband Mujaddidan 
precedes the Jazbah attractions before travelling in the suluk spiritual journey vertically 
towards his divine presence. I have read the excerpt of the journal and thank you for 
introducing me to your friend Mr. Surendra Ghai, the managing director of sterling 
publishers. Thank you also for noticing me that he will be in Malaysia from Dec 29/2010 - Jan 
2/2011. In Sya Allah i will get in touch with him when he reaches here. I have some book in 
English to be published and i will present the manuscript copy to him. May Allah Ta'ala 
shower us with his blessings and may he takes some efforts from us to strengthen the shari'at, 
tariqat, ma'rifat and haqiqat of our hadhzrat beloved Muhammad Al-Mustafa Rasulullah Wa 
Ahmad Al-Mujtaba Abdullah Wa Habibullah. Peace is upon him, his family, his companions 
and those who follow him with sincere obedience. Wassalam. 

SURAT KESERATUS DUAPULUH DUA 

Berkenaan siang dan malam yang perlu diperhatikan. Orang-orang yang berfikir 
adalah mereka yang berakal. Seluruh orang yang beriman itu adalah Ikhwah iaitu 
bersaudara. Setiap orang beriman perlu bantu-membantu atas dasar kebaikan dan 
Taqwa. Allah telah menciptakan beberapa lapisan langit dan segala kejadian yang 
ada pada setiap lapisan langit tersebut seperti Para Malaikat, matahari, bulan, 
bintang-bintang dan sebagainya. Allah telah menciptakan bumi dengan berbagai 
lapisannya serta segala kejadian yang terkandung dalam setiap lapisan tersebut 
seperti haiwan yang hidup melata dan bergantungan di atasnya dan yang hidup di 
bawah setiap lapisannya. Orang-orang yang bertaqwa adalah mereka yang beriman 
dengan Zat Ghaib Mutlaq Hadhzrat Allah 'Azza Wa Jalla dan mendirikan Solah 
untuk mengingati Hadhzrat ZatNya serta menafkahkan rezeki yang telah Allah 
kurniakan kepada mereka pada jalan menegakkan Syari'at AgamaNya. Orang 

bertaqwa adalah orang yang berakal kerana mereka menggunakan segala 
kemampuan yang ada pada diri mereka untuk menghayati bukti-bukti tanda 
Kebesaran Allah. Perumpamaan Allah pada menjelaskan kekuasaanNya dalam 
penciptaan langit dan bumi, siang dan malam dengan matahari, bulan dan bintang 
dan perkaitannya dengan manusia. 

Kepada Firdaus Datuk Zaman, Jakarta, Indonesia. 

Bismillahir Rahmanir Rahim. 

Nahmaduhu Wa Nusolli Wa Nusallim 'Ala Rasulihil Karim, 

Amma Ba'du; 

Dari faqir haqir la syaik miskin Jalalluddin Ahmad Afa Anhu kehadhzrat Akhi Firdaus 
Datuk Zaman di Jakarta, Indonesia semoga Allah mengurniakan kamu dengan Hidayah yang 
terang dan telus serta mendapat bimbingan ke jalan yang lurus. 

Berkenaan siang dan malam yang perlu diperhatikan. Sesungguhnya memang terdapat 
berbagai hikmah dalam gesaan Allah Ta'ala terhadap hamba-hambaNya yang beriman agar 
sentiasa memerhatikan dan memikirkan tentang perubahan siang dan malam supaya mereka 
dapat melihat tanda-tanda kebesaran Allah dan waktu-waktu yang tertentu untuk mengingati 
Allah sebagaimana FirmanNya dalam Surah Al-Baqarah ay at 164: 

"Sesungguhnya dalam penciptaan langit dan bumi, silih bergantinya malam dan siang, 
bahtera yang berlayar di laut membawa apa yang berguna bagi manusia, dan apa yang Allah 
turunkan dari langit berupa air, lalu dengan air itu Dia hidupkan bumi sesudah mati 
keringnya dan Dia sebarkan di bumi itu segala jenis haiwan, dan pengisaran angin dan awan 
yang dikendalikan antara langit dan bumi; sungguh terdapat tanda-tanda keesaan dan 
kebesaran Allah bagi kaum yang memikirkan. " 

Dalam Surah Ali 'Imran pada ayat 190 Allah Ta'ala berfirman: 

"Sesungguhnya dalam penciptaan langit dan bumi, dan silih bergantinya malam dan 
siang terdapat tanda-tanda bagi orang-orang yang berakal. " 

Orang-orang yang berfikir adalah mereka yang berakal. Orang yang berakal adalah 
mereka yang sentiasa membuat persediaan kembali kepada Allah untuk dirinya dan untuk 
seluruh manusia secara umumnya dan untuk seluruh Ummat Muslimin secara khususnya. 
Bersabda Hadhzrat Baginda Nabi Muhammad Rasulullah Sallallahu Alaihi Wasallam 
bermafhum, 

"Mencintai terhadap manusia adalah separuh akal. " 

Dan sabda Baginda, 

"Tiada sempurna Iman seseorang kamu sehinggalah dia mencintai untuk saudaranya 
apa yang dicintai untuk dirinya. " 

Kerana sesungguhnya seluruh orang yang beriman itu adalah Ikhwah iaitu sebagai 
bersaudara. Setiap orang-orang beriman perlu bantu membantu atas dasar kebaikan dan 
taqwa, kerana perkara kebaikan adalah bersifat zahir manakala perkara ketaqwaan adalah 

bersifat batin. Atas dasar keimanan, dasar ilmu pengetahuan dan amalan kesalihan yang 
dapat mendekatkan diri kita Kehadhzrat Allah, maka perlulah kita sentiasa saling bantu 
membantu kerana dengan menzahirkan perkara kebaikan atas dasar-dasar tersebut akan 
membawa kita kepada ketaqwaan. Allah Ta'ala berfirman dalam Surah Yunus ayat 6: 

"Sesungguhnya pada pertukaran malam dan siang itu dan pada apa yang diciptakan 
Allah di langit dan di burnt, benar-benar terdapat tanda-tanda kekuasaanNya bagi orang- 
orang yang bertaqwa. " 

Orang-orang beriman yang bertaqwa wajib memerhatikan segala perubahan siang dan 
malam yang berlaku sebagai menanamkan Kebesaran dan Kekuasaan Allah yang mentadbir 
seluruh alam semesta. Perubahan siang dan malam yang pergi dan datang adalah bukti yang 
jelas bahawa Allah Maha Berkuasa mentadbirkan alam. Pada sesetengah tempat di atas muka 
bumi ini terdapat tempat yang mengalami siangnya yang panjang dan ada yang pendek, 
begitu juga dengan malam, ada yang mengalami masa malam yang panjang dan ada tempat 
yang mengalami masa malam yang pendek. Allah telah menciptakan beberapa lapisan langit 
dan segala kejadian yang ada pada setiap lapisan langit tersebut seperti Para Malaikat, 
matahari, bulan, bintang-bintang dan sebagainya. Allah telah menciptakan bumi dengan 
berbagai lapisannya serta segala kejadian yang terkandung dalam setiap lapisan tersebut 
seperti haiwan yang hidup melata dan bergantungan di atasnya dan yang hidup di bawah 
setiap lapisannya. Allah telah menjadikan gunung-ganang, bukit-bukau, lautan dan sungai, 
pohon-pohon dan rumput-rampai sehinggalah kepada kejadian sekelian zarrah di atas muka 
bumi ini adalah sebagai dalil atas kekuasaan Qudrat Allah Ta'ala bagi orang yang bertaqwa 
kepadaNya. 

Orang-orang yang bertaqwa adalah mereka yang beriman dengan Zat Ghaib Mutlaq 
Hadhzrat Allah Azza Wa Jalla dan mendirikan Solah untuk mengingati Hadhzrat ZatNya 
serta menafkahkan rezeki yang telah Allah kurniakan kepada mereka pada jalan menegakkan 
Syari'at AgamaNya. Orang-orang yang bertaqwa juga adalah mereka yang sentiasa beriman 
dengan Al-Quran sepertimana yang telah diturunkan kepada Hadhzrat Baginda Nabi 
Muhammad Rasulullah Sallallahu Ta'ala Alaihi Wa Ala Alihi Wa Ashabihi Wabaraka 
Wasallam secara Tafsil dan beriman dengan apa yang telah diturunkan kepada Para Nabi 
yang terdahulu secara Ijmal serta beriman dengan kehidupan Akhirat. 

Mereka yang bertaqwa adalah mereka yang sentiasa beroleh petunjuk Hidayah dari 
Allah, Tuhan Yang Maha Memelihara mereka dan yang memberikan kejayaan kepada mereka 
di Dunia mahupun di Akhirat. Orang bertaqwa adalah sebenarnya orang yang berakal kerana 
mereka menggunakan segala kemampuan yang ada pada diri mereka untuk menghayati 
bukti-bukti tanda Kebesaran Allah yang telah dizahirkanNya menerusi alam maya yang 
terbentang. seluruh alam merupakan Mazhar alat penzahiran segala bukti kesempurnaan Sifat 
Allah dan PerlakuanNya. 

Mereka sentiasa mengingati Allah siang dan malam dan sentiasa memerhatikan waktu- 
waktu yang difardhzukan beribadah dan waktu-waktu yang afdhzal untuk berzikir dan 
berdoa. Mereka inilah Ulil Albab yang merupakan kata jamak bagi Lubbun yang pada 
lughahnya bererti pati sesuatu, isi yang terkandung di dalam biji, yang berakal bersih dan 

yang berhati bersih. Kalimah Labibun dengan kata jamaknya Alibba-u juga membawa makna 
yang berakal. 

Kerana itu Para Jemaah Haji melaungkan kalimah Talbiyah, "Labbaika Allahumma 
Labbaika," sebagai menyatakan bahawa, "Sentiasa daku menurut perintah Engkau Ya 
Tuhanku, sehabis-habis ku turut dan ku kerjakan perintah Engkau Ya Tuhanku!". Kenyataan 
ini telah faqir perolehi daripada Qamus Al-Marbawi.Ulil Albab sepertimana yang dinyatakan 
Allah menerusi firmanNya dalam Surah Ali 'Imran ay at 191: 

"Iaitu orang-orang yang mengingati Allah sambil berdiri atau duduk atau dalam 
keadan berbaring dan mereka sentiasa memikirkan tentang penciptaan langit dan burnt 
seraya berkata: "Ya Tuhan kami, tiadalah Engkau menciptakan ini dengan sia-sia, Maha Suci 
Engkau, maka peliharalah kami dari siksa Neraka. " 

Mengingati Hadhzrat Zat Allah dengan NamaNya Yang Teragung ataupun dengan 
mana-mana daripada Nama-NamaNya Yang Terbaik dalam keadaan sambil berdiri seperti 
dalam Solah mahupun di luar Solah, dalam keadaan duduk di dalam Solah mahupun di luar 
Solah atau dalam keadaan berbaring bagi mereka yang sudah terlalu uzur, yakni dalam setiap 
hal dan keadaan menurut kemampuan daya kekuatan yang dikurniakan Allah kepadanya 
adalah merupakan ciri-ciri orang yang bertaqwa kerana mereka menyedari tentang Qudrat 
kekuasaan Pencipta yang telah menciptakan langit dan bumi dan perubahan siang dan malam 
yang bukannya dengan sia-sia bahkan adalah atas kesempurnaan QudratNya. Berlandaskan 
kesedaran inilah mereka sentiasa mengingati Allah dan bertasbih mensucikanNya dari segala 
sifat kelemahan dan kekurangan dengan seruan doa mereka memohon keampunan agar 
terpelihara dari azab NerakaNya di siang dan di malam hari, ketika dalam Solah mahupun 
sesudah Solah. Allah Telah berfirman dalam Surah Hud ayat 114: 

"Dan dirikanlah sembahyang itu pada kedua tepi siang iaitu pagi dan petang, dan 
pada bahagian permulaan daripada malam. Sesungguhnya perbuatan-perbuatan yang baik 
itu menghapuskan perbuatan-perbuatan dosa yang buruk. Itulah peringatan bagi orang-orang 
yang ingat. " 

Bersolah adalah bagi mensucikan Allah Subhanahu Wa Ta'ala pada waktu siang dan 
malam serta bersabar dalam menegakkannya sebagaimana firmanNya dalam Surah Taha ayat 
130: 

"Maka sabarlah kamu atas apa yang mereka katakan dan bertasbihlah dengan memuji 
Tuhanmu ketika sebelum terbit matahari dan sebelum terbenamnya dan bertasbih pulalah 
pada waktu-waktu di malam hari dan pada waktu-waktu di siang hari supaya kamu merasa 
senang. " 

Pada hakikatnya, Allah telah menjadikan seluruh Jin dan Manusia adalah untuk 
beribadah kepadaNya dengan Ma'rifat yang sempurna bagi mensucikanNya pada setiap 
masa, amnya pada waktu siang hari dan khasnya di malam hari untuk memberikan 
kesenangan yang banyak kepada hamba-hambaNya yang beriman dan bertaqwa dalam 
kedua-dua kehidupan mereka. FirmanNya pada Surah Al-Muzammil ayat 7: 

"Sesungguhnya kamu pada siang hari mempunyai urusan yang panjang banyak. " 

Dan firmanNya dalam Surah Al-Isra ayat 79: 

"Dan pada sebahagian malam hart bersembahyang bertahajjudlah kamu sebagai suatu 
ibadah tambahan bagimu, mudah-mudahan Tuhanmu mengangkat kamu ke tempat yang 
terpuji. " 

Allah berfirman dalam Surah An-Naba ayat 10-11: 

"Dan Kami jadikan malam sebagai pakaian. Dan Kami jadikan siang untuk mencari 
penghidupan. " 

Malam itu disebut sebagai pakaian kerana malam itu gelap menutupi jagat 
sebagaimana pakaian menutupi tubuh manusia. Siang merupakan masa untuk melakukan 
segala kegiatan mencari rezeki dan mengaturkan penghidupan kerana pada waktu siang 
adalah terang benderang bercahaya dengan kilauan sinar mentari dari pagi hingga ke petang. 
Lalu malam pun tiba sebagai masa untuk memberhentikan segala pekerjaan bagi beristirahat. 
FirmanNya dalam Surah Ghafir ayat 61: 

"Allahlah yang menjadikan malam untuk kamu supaya kamu beristirahat padanya 
dan menjadikan siang terang benderang. Sesungguhnya Allah benar-benar mempunyai 
karunia yang dilimpahkan atas manusia, akan tetapi kebanyakan manusia tidak bersyukur. " 

Kejadian siang dan malam yang dihiasi matahari, bulan dan bintang adalah berkait 
rapat dengan kejadian langit dan bumi kerana kesan siang dan malam hanya dapat 
diperhatikan sama ada di langit mahupun di bumi. Jika seseorang terkurung dalam sebuah 
bilik yang tertutup rapat sehingga dia tidak dapat melihat langit ataupun bumi walau dengan 
kadar lubang jarum sekalipun, nescaya dia tidak akan dapat membezakan perubahan waktu 
siang dan malam. Siang bercahaya dengan sinaran cahaya matahari adalah merupakan suatu 
ibarat bagi menzahirkan Sifat Allah sebagai An-Nur iaitu Cahaya dan Al-Munawwir iaitu 
Yang Memberikan Cahaya. Sepertimana sifat cahaya matahari yang bersifat zahir dapat 
menerangi muka bumi, begitulah juga dengan Sifat Cahaya Allah yang bersifat batin dapat 
menerangi hati Para HambaNya yang beriman dengan Nur Hidayah. Cahaya Hidayah Allah 
bersinar terang ke atas cahaya keimanan yang ada pada hati Para HambaNya yang beriman. 
Allah yang membimbing sesiapa sahaja yang dikehendakiNya kepada Cahaya Petunjuk 
Hidayah iaitu mematuhi segala tuntunan Syari'at Islam. FirmanNya dalam Surah An-Nur ayat 
35: 

"Allah adalah Pemberi Cahaya kepada langit dan bumi. Perumpamaan cahaya Allah, 
adalah seperti sebuah lubang yang tak tembus yang di dalamnya ada pelita besar. Pelita itu 
di dalam kaca dan kaca itu seakan-akan bintang yang bercahaya seperti mutiara, yang 
dinyalakan dengan minyak dari pohon yang berkahnya, iaitu pohon zaitun yang tumbuh 
tidak di sebelah Timur sesuatu dan tidak pula di sebelah Baratnya, yang minyaknya saja 
hampir-hampir menerangi, walaupun tidak disentuh api. Cahaya di atas cahaya berlapis- 
lapis, Allah membimbing kepada cahayaNya siapa yang Dia kehendaki dan Allah 
memperbuat perumpamaan-perumpamaan bagi manusia dan Allah Maha Mengetahui segala 
sesuatu. " 

Demikianlah perumpamaan Allah dalam menjelaskan kekuasaanNya dalam 
penciptaan langit dan bumi, siang dan malam dengan matahari, bulan dan bintang dan 
perkaitannya dengan manusia supaya manusia dapat beriman dengan Allah yang telah 
menciptakan sekelian kejadian tersebut kerana segala sesuatu adalah dalam pengetahuanNya. 
Penjelasan yang seterusnya akan menyusul. Insya Allah. 

Wabillahi Taufiq Wal hidayah, 

Wassalamu 'Alaikum Warahmatullah. 



Az: 

Faqir Haqir La Syaik Miskin, 

Jalalluddin Ahmad Afa Anhu. 



SURAT KESERATUS DUAPULUH TIGA 

Secara umumnya sesudah seseorang murid datang mengambil Bai'ah, dia akan 
diberikan Talqin Zikir Ismu Zat iaitu lafaz "Allah", untuk dikerjakannya secara 
Khafi pada Latifah Qalb dan seterusnya pada kesemua Lataif Alam Amar dan Alam 
Khalaq. 

Kepada Anwar Ali, Bukit Mertajam, Penang. 

Bismihi Ta'ala. 

Ass alamu' alaikum Warahmatullah, 

Dari faqir haqir Jalalluddin Ahmad Afa Anhu, kehadhrat saudara Anwar Ali, semoga 
Allah memberikan bimbingan dan dorongan kepadamu untuk mencari jalan pendekatan 
terhadap kehadiran Zat Tuhan. Maafkan faqir ini kerana agak lewat membalas hasrat 
pertanyaan tuan kerana tiada ruang kesempatan untuk menulis surat. Untuk pengetahuan 
tuan, faqir ini belum pernah mengajar di sebelah Penang. 

Pengajian secara umum belum faqir lakukan kerana setakat ini para murid yang hadir 
kehadhrat kami amat memerlukan pengajian dan perhatian secara khusus. Secara umumnya, 
sesudah seseorang murid datang mengambil Bai'ah, faqir akan memberikan talqin zikir Ismu 
Zat iaitu lafaz Allah, untuk dikerjakannya secara Khafi pada Latifah Qalb dan seterusnya pada 
kesemua Lataif Alam Amar dan Alam Khalaq. Kemudian, faqir akan memerhatikan semangat 
kesungguhan serta kemampuan dan kelayakan setiap murid sebelum faqir memberikan 
Tawajjuh kepadanya secara khusus. 

Buat masa ini, faqir sedang mengimarahkan Khanqah Khaliliyah Naqshbandiyah 
Mujaddidiyah yang baru dibuka pada 1 Ramadhan 1431 H yang lepas bertempat di Gua 
Damai, Kampung Wira Damai, Gombak, Selangor. Amalan Zikir Khatam Mubarakah dan 
Tawajjuh seringkali dilakukan sesudah Solat Zohor, Asar, Maghrib dan Isyak. Kuliah umum 
pembacaan Hadits Nabawiyah diadakan setiap hari sesudah Solat Zohor dan Maghrib 

manakala kuliah khusus berkenaan Ilmu Tariqat dan Tasawwuf selalunya diadakan sesudah 
solat Isyak. Walaubagaimanapun, jadual tersebut bukanlah muktamad, ianya boleh berubah 
menurut keadaan dan kehadiran para murid. 

Semoga Allah merahmati ruh gurumu, Pak Tuan Guru Wahab Khalifah Tariqat 
Ahmadiyah Syadziliyah. Faqir ini tidak berkesempatan mengenalinya. Berkenaan hasrat tuan 
dan rakan-rakan yang dahagakan limpahan ilmu tariqat dan makrifat atas jalan 
Naqshbandiyah Mujaddidiyah, sangatlah besar fadhilatnya jika dapat keluar daripada 
kampung halaman dengan beberapa ikhwan yang lain secara berjemaah dan hadirlah ke 
Khanqah kami di Gua Damai, Gombak, Selangor pada bila-bila masa yang tuan mahu. Faqir 
di sini akan menanti kedatangan tuan-tuan semua. 

Adapun, dalam masa yang terdekat ini, faqir bercadang untuk ke Pulau Besar, Melaka 
bersama dengan jemaah murid Para Ekhwan Naqshband dari seluruh Malaysia. 
Kemungkinan besar juga kami akan singgah semalam di Madrasah Alam Nur di Kuala Linggi, 
Khanqah Syeikh Ahmad Qari An-Naqshbandi Rahmatullah Alaih. Jikalau tuan dan rakan 
ekhwan di sana hendak turut serta, maka amat di alu-alukan. Tarikh masih belum ditetapkan, 
namun tuan boleh berikan cadangan yang bersesuaian dengan kelapangan. 

Untuk faqir ini datang ke Bukit Mertajam, pada masa ini mungkin agak sukar. 
Walaubagaimanapun, untuk pengetahuan tuan, ada seorang murid faqir ini yang tinggal di 
Bukit Mertajam. Nama beliau Nasiruddin Nasir. Beliau telah hadir selama sehari semalam di 
Khanqah Aliyah Naqshbandiyah Mujaddidiyah yang bertempat di Aman Puri, Gombak. 
Beliau telah hadir untuk mengambil Bai'ah dan menerima talqin zikir khafi serta sempat 
bersuhbah dalam majlis zikir khatam mubarakah dan Tawajjuh serta majlis ta'alim berkenaan 
usul Tariqat Naqshbandiyah dari faqir haqir ini. 

Andaikata tuan dan rakan ekhwan di sana dapatlah sekiranya hadir ke Khanqah 
Khaliliyah Naqshbandiyah Mujaddidiyah hamba di Gua Damai Gombak, Selangor maka 
berkenanlah faqir ini mencurahkan segala limpahan yang ada di dada untuk dicurahkan ke 
dada-dada tuan dan rakan ekhwan dalam usaha mengenal diri dan membuka hijab. 

Semoga Allah mengurniakan kepada kita limpahan ilmu Makrifat dan cinta Muhabbat 
yang sempurna tentang ZatNya sepertimana yang telah dilimpahkannya kepada sekelian 
Hadharat Masyaikh Kiram Arwah Muqaddasah Silsilah Aliyah Naqshbandiyah 
Mujaddidiyah Qaddasallahu Asrarahumul Aliyyah. 

Wabillahi Taufiq Wal Hidayah. Wassalamu 'Alaikum Warahmatullah. 

^ Al-Faqir Jalaluddin Ahmad Afa Anhu 

SURAT KESERATUS DUAPULUH EMPAT 

Jawaban balasan Salam kepada Hadhrat Sheikh Abdul Karim Aydogan Fuat Al- 
Qubrusi Naqshbandi Haqqani iaitu Khalifah Hadhrat Sultan Awliya Khwajah 
Khwajagan Qutub Zaman Syeikh Nazim 'Adil Al-Qubrusi Al-Haqqani, semoga 
Rahmat Allah ke atas sekelian Para Ikhwan Naqshband di serata alam. 

Kepada Ridwan Osmanli, Singapura 

Bismillahir Rahmanir Rahim, Nahmaduhu WaNusolli Wanusallim 'Ala Rasulihil Karim, 

Amma Ba'du; 

Dari faqir haqir la syaik miskin Ar-Rowi, Jalalludin Ahmad Naqshbandi Mujaddidi ' Afa 
Anhu Wali Walidaihi, kehadhrat saudaraku Ridwan Osmanli Naqshbandi Mujaddidi 
Haqqani, semoga Allah merahmati dirimu dan Tuan Gurumu Hadhrat Sheikh Abdul Karim 
Aydogan Fuat Al-Qubrusi Naqshbandi Haqqani Khalifah Hadhrat Sultan Awliya Khwajah 
Khwajagan Qutub Zaman Syeikh Nazim Adil Al-Qubrusi Al-Haqqani dan semoga Rahmat 
Allah ke atas sekelian Para Ikhwan Naqshband di serata alam. 

Faqir ini telah menerima Salam yang penuh berkah dari tuan hamba dan semoga Allah 
melimpahkan Rahmat Salam kesejahteraan ke atas dirimu, Hadhrat Sheikhmu, Hadhrat Tuan 
Guru Sheikhmu dan sekelian Hadharat Para Masyaikh Silsilah Aliyah Naqshbandiyah 
dengan sekelian Usui dan Furu'nya serta Khulafanya, serta ke atas sekelian Ikhwan 
Naqshbandiyah di seluruh alam sehingga ke Hari Qiyamat sebagaimana Salam kesejahteraan 
juga turut terlimpah ke atas Hadhrat Junjungan Besar dan Mulia, Nabi Muhammad Mustafa 
Rasulullah Sallallahu Alaihi Wasallam. 

Terima kasih kerana menjemput faqir yang hina ini ke Dergah Haqqaniyah yang mulia 
di Johor, Singapura dan Amerika. Insya Allah jika diizinkan Allah, dapatlah kita selalu 
bertemu dan berpisah kerana Allah. Mudah-mudahan Allah merahmati kita dengan naugan 
RahmatNya di Hari Kemudian kelak. 

Akhir kata, sampaikan Salam yang khusus dari faqir yang hina ini kepada Tuan 
Gurumu Hadhrat Sheikh Abdul Karim Aydogan Fuat Al-Qubrusi Naqshbandi Mujaddidi 
Haqqani Khalifah Hadhrat Sultan Awliya Khwajah Khwajagan Qutub Zaman Syeikh Nazim 
Adil Al-Qubrusi Al-Haqqani dan sekelian Ikhwan di sana, mudah-mudahan kita sentiasa 
dilimpahkan dengan limpahan kurniaan Faidhz dari Allah menerusi keberkatan sekelian Para 
Masyaikh Silsilah Aliyah Naqshbandiyah, Amin. 

W 'ass alam Wal Ikram. 

Faqir Haqir La Syaik Miskin Fani, 

Maulawi Jalalludin Ahmad Ar-Rowi Afallahu 'Anhu Wa An Walidaihi. 

SURAT KESERATUS DUAPULUH LIMA 

Sesungguhnya tiada bergerak walau sebutir zarrah melainkan dalam 'Ilmu Allah dan 
dengan KeizinanNya belaka. Saranan membaca buku yang berjudul "Asas-Asas 
Tariqah Naqshbandiyah Mujaddidiyah" dan melakukan Solat Taubat, Hajat dan 
Istikharah untuk meminta Imdad Ruhaniyyah dan petunjuk Hidayah dari Allah Jalla 
Jalaluhu. 

Kepada Nizam Omar, Pahang 

Wa'alaikumussalam Warahmatullahi Wabarakatuh, 

Dari fari haqir yang tiada apa-apa lagi miskin Jalalludin Ahmad Afa 'Anhu, kehadhrat 
saudara Nizam Omar, semoga Allah merahmatimu dengan nikmat sepertimana yang telah 
dikurniakanNya kepada mereka yang terdahulu dalam keimanan, amalan Salih dan 
ketaqwaan. Sesungguhnya tiada bergerak walau sebutir zarrah melainkan dalam 'Ilmu Allah 
dan dengan KeizinanNya belaka. 

Adapun berkenaan hasrat kamu untuk mempelajari Tariqat hamba yang faqir haqir ini 
adalah Silsilah Aliyah Naqshbandiyah Mujaddidiyah yang faqir terima dari Hadhrat Khwajah 
Khwajagan Pir Piran Qutub Dauran Burhan Naqshband Sayyidina Wa Maulana Khwajah 
Khan Muhammad Sahib Rahmatullah Alaih di Khanqah Sirajiyah Naqshbandiyah 
Mujaddidiyah, Kundiyan Sharif, Mianwali, Pakistan yang mana dengan Rahmat Allah, 
semenjak tahun 1999 faqir berpeluang bersuhbah selama 40 hari di bulan Ramadhan 
disamping beliau di sana dan telah berpeluang bersafar dengannya pada Hari Raya Kedua 
dari Khanqah Sirajiyah ke Khanqah Ahmadiyah Sa'idiyah Naqshbandiyah Mujaddidiyah di 
Musa Zai Sharif, Dera Ismail Khan. 

Faqir paparkan perkara ini demi menyatakan kerinduan faqir pada saat-saat berharga 
yang telah Allah kurniakan kepada faqir ini kerana dapat bersuhbah dengan Hadhrat 
Khwajah Khan Sahib Rahimahullah. 

Andaikata kerinduan kamu untuk menuruti perjalanan Tariqat kami ini tiada dapat 
kamu bendung, maka hadirkanlah dirimu kehadharat kami di Khanqah Khaliliyah 
Naqshbandiyah Mujaddidiyah, Kampung Melayu Wira Damai, Gombak, Selangor Darul 
Ehsan agar dapatlah kamu mengambil Bay' ah. 

Sebagai Muqaddimah pendahuluan dan pengantar untuk kamu memahami perjalanan 
kami, sayugia disarankan kamu membaca buku yang berjudul "Asas-Asas Tariqah 
Naqshbandiyah Mujaddidiyah" dan risalah-risalah lain karangan kami yang dapat dicari dan 
dikenal pasti dengan kata kunci Ar-Rowi dan Naqshbandi Mujaddidi di scribd.com. 
Lakukanlah Solat Taubat, Hajat dan Istikharah untuk meminta Imdad Ruhaniyah dan 
petunjuk Hidayah dari Allah Jalla Jalaluhu. Wassalam Wal Ikram. 

Faqir Haqir Al-Maulawi Jalalludin Ahmad Ar-Rowi 

Ghaffarallahu Lahu Wali Walidaihi 

SURAT KESERATUS DUAPULUH ENAM 

Berkenaan Adab Berzikir dalam Tariqah Naqshbandiyyah Mujaddidiyyah. Cara 
duduk yang terbaik adalah sebagaimana duduk di dalam Solat dan duduk kebalikan 
Tawarruk adalah Sunnah Para Sahabat dan menurut perkataan sebilangan 
Masyaikh. Para Masyaikh Mujaddidiyah tidak menjadikan kain serban tutup kepala 
sebagai suatu amalan sebaliknya kain tersebut dililitkan di atas kepala sebagai 
menuruti amalan Sunnah Nabawiyyah. 

Kepada Muhammad Nasir 

Wa'alaikassalam, dari faqir haqir la syaik miskin Jalaludin Ahmad 'Afa Anhu 
kehadhrat saudara Muhammad Nasir semoga Allah memberikan kamu Rahmat dan Hidayat. 
Berkenaan Adab Berzikir dalam Tariqah Naqshbandiyah Mujaddidiyah tidaklah sebegitu 
ketat sebagaimana yang diamalkan oleh para pengikut Naqshbandiyah Khalidiyah kerana 
sistem dan disiplin yang telah diperkenalkan oleh Hadhrat Syeikh Khalid Baghdadi 
Rahmatullah Alaih ada mempunyai kelebihannya yang tersendiri dalam mempersiapkan 
Haiat Wahdani iaitu hidupnya Zikrullah dalam Sultanul Azkar pada Latifah Qalibiyah dan 
Zikir Kulli Jasad. Cara duduk yang terbaik adalah sebagaimana duduk di dalam Solat dan 
duduk kebalikan Tawarruk adalah Sunnah Para Sahabat dan menurut perkataan sebilangan 
Masyaikh bahawa ianya adalah gaya duduknya Ruh dalam keadaan terbalik, Wallahu A'lam 
Wa llmu Atamm. Walaubagaimanapun, apa jua cara duduk yang beradab dan sopan adalah 
diterima. Para Masyaikh Mujaddidiyah tidak menjadikan kain serban tutup kepala sebagai 
suatu amalan sebaliknya kain tersebut dililitkan di atas kepala sebagai menuruti amalan 
Sunnah Nabawiyah. Cara memegang Tasbih adalah bebas menurut sebarang kaifiyat yang 
mudah dan cepat. Demikianlah menurut penelitian hamba faqir haqir dan dhaif ini. 

Wassalam Wal Ikram. 

Faqir Jalalludin Ahmad Ar-Rowi 'Afa Anhu 

SURAT KESERATUS DUAPULUH TUJUH 

Anjuran meakukan Solat Taubat, Solat Hajat dan Solat Istikharah serta berdoa 
sebelum mengambil Bai'ah. 

Kepada Muhammad Nasir 

Wa'alaikumussalam Warahmatullahi Wabarakatuh Wamaghfiratuh. 

Nahmaduhu WaNusolli Wanusallim 'Ala Rasulihil Karim, Amma Ba'du; 

Alhamdulillah, dari faqir haqir yang tiada apa-apa lagi miskin serta berada di bawah 
telapak kaki Para Masyaikh, Jalalludin Ahmad Ghaffarallahu Lahu Wali Walidaihi, kehadhrat 
saudara Muhammad Nasir, semoga Allah merahmatimu dan memberikan kamu keuatan 
untuk menuruti bimbingan orang-orang yang terdahulu menempuh jalan Nikmat. Lakukan 
Solat Taubat, Solat Hajat dan Solat Istikharah, berdoa dan jika kuat keinginan, maka hadirlah 
kehadharat kami untuk mengambil Bay' ah. Wassalam. 

SURAT KESERATUS DUAPULUH LAP AN 

Berkenaan Nabi dan Kenabian. Haqiqat Nabi adalah menjelaskan Haqiqat Zatnya 
manakala Haqiqat Kenabian adalah menjelaskan Haqiqat Sifat-Sifatnya. 

Kepada Mohd Zaki Abdul Ghaffar 

Wa'alaikumussalam Warahmatullahi Wabarakatuh. 

Sesudah Hamd dan Selawat, adapun faqir haqir ini memohon maaf kiranya agak lewat 
membalas persoalan tuan Zaki berkenaan Nabi dan Kenabian kerana kesibukan masa. 
Terlebih dahulu faqir ingin mengucapkan jutaan terima kasih dan kesyukuran atas kurniaan 
khazanah kitab-kitab yang bijaksana dari Yang Maha Bijaksana menerusi para penyimpan 
amanah yang bijaksana penuh hikmah dari pihak tuan Zaki yang mewakili Khazanah 
Fattaniah. Alhamdulillah atas hadiah tersebut dan semoga para peyimpan amanah ini sentiasa 
aman dalam pemeliharaan Rahmat Allah, Amin. Walaubagaimanapun, bagi menenteramkan 
hati tuan berkenaan persoalan tersebut suka hamba jelaskan bahawa menurut pengertian 
bahasa, perkataan Nabi bermakna seorang pembawa khabar yang bersifat umum, namun 
telah dikhususkan penggunaan perkataan "Nabi" untuk Para Pembawa Khabar yang telah 
dilantik oleh Allah Ta'ala yang menurut Ijma' 'Ulama Ummat adalah seramai 124,000 orang 
kesemuanya. Manakala menurut pengertian istilah, kalimah Nabi bermakna Hadhrat Baginda 
Nabi Muhammad Rasulullah Sallallahu Alaihi Wasallam kerana kalimah "Haza An-Nabi" 
yang bererti "Nabi ini" adalah merujuk secara khususnya kepada Hadhrat Baginda Sallallahu 
Alaihi Wasallam. Secara ringkasnya, perkataan Nabi adalah merujuk kepada Zat Hadhrat 
Baginda Sallallahu Alaihi Wasallam tanpa pemerhatian terhadap Sifat-sifatnya. Yang 
dimaksudkan dengan Kenabian adalah berasal dari kalimah "Nubuwwat" atau "Nabawiyyat" 
yakni perkara-perkara yang berkaitan dengan seseorang Nabi. Para Anbiya adalah 
menduduki Maqam Asma dan Sifat, maka segala yang berkaitan dengan sifat-sifat Para Nabi 
dan maksud mereka pada penzahiran dari sudut Zahir dan Batin, pada Syari'at, Tariqat, 
Ma'rifat dan Haqiqat adalah sesuai untuk dikaitkan dengan istilah "Kenabian". Maka, 
Kenabian adalah bermaksud ciri-ciri dan maksud yang dapat dikaitkan dengan seseorang 
Nabi yang tertentu. Sebagai contoh, Hadhrat Nabi Ibrahim Alaihissalam dengan pencirian 
Kenabiannya sebagai Khalilullah yang membawa Millat yang Hanif dan Hadhrat Nabi Musa 
Alaihissalam dengan pencirian Kenabiannya sebagai Kalimullah yang membawa bersamanya 
Mukjizat dan Risalat Taurat. Secara khususnya kepada Hadhrat Baginda Nabi Muhammad 
Rasulullah Sallallahu Alaihi Wasallam dengan pencirian Kenabiannya sebagai Sayyidul 
Anbiya Wal Mursalin Wa Khatimun Nabiyyin, Rahmatan Lil Alamin, Syafi'ul Muznibin dan 
Imam Para Muttaqin. Khulasahnya, Haqiqat Nabi adalah menjelaskan Haqiqat Zatnya 
manakala Haqiqat Kenabian adalah menjelaskan Haqiqat Sifat-Sifatnya. 

Wallahu 'A'lam Wal llmu 'Indallahi Akmal WaAtamm. 

Salam Ukhuwwah, 

Faqir Haqir Maulawi Jalalludin Ahmad Ar-Rowi 'Ufiya Anhu 

SURAT KESERATUS DUAPULUH SEMBILAN 

Kepada Sharifah Syed, (RLR-S1) 

Wa'alaikissalam. Bismillahi Wassolatu Wasslamu 'Ala Rasulillah, Wa Ba'du; 

Dari faqir haqir Jalalludin Ahmad 'afa 'anhu mendoakan agar puan sentiasa dalam 
pemeliharaan RahmatNya. Tiada apa-apa yang patut dijadikan kontroversi berkenaan Doa 
tersebut kerana ianya merupakan suatu amalan yang Mutawatir, turun-menurun dari dahulu 
sehingga kini di seluruh pelusuk dunia Islam dan tiada sebarang kenyataan dalam Doa 
tersebut yang menyalahi 'Aqidah. 

Sesungguhnya orang-orang yang mempersoalkan tentang perkara 'Aqidah kerana 
tidak yaqin, sebenarnya sedang menghadapi kerosakan Iman dan keyakinan kerana lemahya 
ilmu tentang Al-Quran dan Sunnah. Saya tidak perlu mengetahui blog mana yang 
mengeluarkan kenyataan tersebut kerana hati hamba ini langsung tidak terpikat dengan 
orang-orang yang ada kesumat terhadap Allah dan Rasul yang cuba memperdayakan Allah 
dan orang-orang beriman. Sebenarnya mereka sendiri yang sedang terpedaya. 

Semoga Allah memelihara kita dari sebarang anasir yang boleh menggugat keimanan 
dan keyakinan kita terhadap Allah dan sekelian Para Nabi. Saranan hamba, teruskanlah 
mengamalkan pembacaannya kerana ianya merupakan khazanah Arash yang terkandung 
padanya pengenalan Ma'rifat tentang Asma Sifat, Asma Af'al dan Asma Zat Allah Subhanahu 
Wa Ta'ala. 

Yaqin, adalah menghindarkan sebarang was-was dalam setiap amalan. Orang-orang 
yang ada penyakit dalam hati mereka terhadap Para Nabi, mencemburui mereka atau beriri 
hati terhadap mereka sekali-kali tidak akan mencapai kenikmatan dalam keimanan, bahkan 
sebaliknya mereka setiap hari bergelumang dengan lautan keraguan yang terus-menerus 
menghimpit mereka dalam kepercayaan mereka sendiri. 

Tiada cinta dalam hati mereka terhadap kemuliaan Para Rasul sedangkan rukun-rukun 
keimanan menuntut kita supaya mempercayai dan meyakini tentang kesempurnaan Para 
Nabi dan Rasul. 

Jika ada tanggapan niat untuk melihat kelemahan mereka atau mencari kesalahan 
mereka atau menyangka sesuatu yang buruk tentang mereka atau memperkecilkan segala 
kemuliaan yang telah dikurniakan dan digelarkan kepada mereka, maka itu adalah tanda- 
tanda Iman akan terkeluar dari dada. 

Semoga Allah Ta'ala memelihara kita dari sebarang sangkaan yang buruk terhadap sekelian 
Para Nabi dan Para Walinya. Amin. 

Wabillahi Taufiq Wal-Hidayah, Wassalamu 'Alaikum Warahmatullah. 

Faqir Jalaluddin Ahmad Ar-Rowi 'afa 'anhu 

SURAT KESERATUS TIGAPULUH 

Kepada Syed Nizam Syed Omar (RLR-S2) 

18hb Julai 2011 

Wa'alaikumussalam, Alhamdulillah berkenaan Bai'ah, cara yang paling afdhal adalah 
dengan kamu hadir kehadhrat kami untuk menerima Talqin sesudah mengambil Bai'ah. 

Jika kamu berada dalam Malaysia jangan jadikan alasan jauh kerana faqir ini tinggal tak jauh 
dari ibukota dan ramai Para Murid yang kuat keinginan sanggup datang dari jauh seperti 
Sabah, Sarawak, Brunei, Singapura untuk mengambil Bai'ah. 

Jika kamu bergerak sejengkal menuju kehadhrat Allah, Dia akan mendatangimu sedepa 
dan RahmatNya adalah mendahului kemurkaanNya. Kuatkan azam dan bertawakkallah 
kepada Allah dan jika sudah kuat keazaman, maka hadirlah kamu kehadhrat kami untuk 
mengambil Bai'ah. 

Wabillahi Taufiq Wal Hidayah Wassalamu' alaikum Warahmatullah. 

SURAT KESERATUS TIGAPULUH SATU 

Kepada Syed Nizam Syed Omar 

20hb Julai 2011 

Wa'alaikumussalam, orang yang sudah menempuh satu jalan untuk mencapai 
matlamatnya akan berusaha mencari jalan lain untuk sampai ke matlamatnya yang sama 
kerana Allah adalah Maha Kay a dan jalan untuk mencapainya adalah sebanyak nafas-nafas 
manusia. Yang penting jalan lebuhraya utama yang perlu dikenalpasti supaya cepat sampai 
dan selamat perjalanannya. 

SURAT KESERATUS TIGAPULUH DUA 

Kepada Syed Nizam Syed Omar (RLR-S3) 

Wa'alaikumussalam, Alhamdulillah semakin beransur pulih, Amin. 

Haqiqat ada terkandung di dalam Syari'at dan bukan di luar daripada Syari'at dan 
kefahaman Haqiqat tidak akan terhasil dengan secara hakikatnya apabila amalan Syari'at 
tidak dipelihara. 

Tariqat adalah jalan untuk mencapai kefahaman dan kesedaran Haqiqat dalam 
mengamalkan segala suruhan dan perlaksanaan Syari'at. Ilmu tanpa Amal tidak akan 
membuahkan hasil, Amal tanpa Ilmu adalah kelakuan orang jahil. Ilmu yang diamalkan akan 
memanafaatkan diri kita sendiri dan orang lain. 

SURAT KESERATUS TIGAPULUH TIGA 

Kepada Syed Nizam Syed Omar (RLR-S4) 

3hb Ogos 2011 

Wa'alaikumussalam Warahmatullah, 

Alhamdulillah, segala puji bagi Allah yang telah mengurniakan Taufiq kepada hamba- 
hambaNya untuk memperbanyakkan Zikir mengingati Hadhrat ZatNya. Allah Ta'ala telah 
menciptakan segala tubuh badan kita dari himpunan anasir yang empat iaitu Tanah, Air, Api 
dan Angin. Pendengaran dan Penglihatan adalah sifat-sifat yang ada pada Ruh dan berkait 
dengan Sifat Ma'ani Allah Ta'ala. Bersyukurlah, kerana kita telah dikurniakan kesedaran 
untuk mendengar Ayat-Ayat Allah dan melihat limpahan kurniaNya yang dilimpahkanNya 
kepada kita. Tangisan yang mengalir adalah dari rasa keinsafan yang terbentuk di hati. 
Sesungguhnya hati tidak sekali-kali berdusta tentang apa yang dialaminya. Mudah-mudahan 
Allah menetapkan hati-hati kita untuk tetap istiqamah mentaatiNya di atas Jalan AgamaNya 
yang lurus. 

Wabillahi Taufiq Walhidayah, Wassalamu 'Alaikum Warahmatullah. 



SURAT KESERATUS TIGAPULUH EMPAT 

Kepada Syed Nizam Syed Omar (RLR-S5) 

26hb September 2011 

Wa'alaikumussalam Warahmatullahi Wabarakatuh. 

Dari hamba faqir hina dina Jalaluddin Ahmad semoga Allah mengampuninya, 
kehadhrat yang dimuliakan Syed Nizam, semoga Allah merahmatimu dengan limpahan 
Faidhz yang suci dari sisiNya. 

Berkenaan mimpi yang terhasil padamu, semoga Allah memberikan keberkatan 
kepadamu. Lingkungan bulat berwarna putih adalah suatu ibarat bagi daerah Shuyun 
Zatiyyah. Cahaya Nur adalah sifat Zat Allah dan sifat adalah hijab bagi Zat. Sifat bukanlah Zat 
dan Zat bukanlah sifat. Sifat tiada berjauhan dari Zat dan Zat juga tiada berjauhan dari Sifat. 
Allah adalah cahaya Nur yang meliputi langit dan bumi. Takwilnya, Tajalliyyat penzahiran 
sifat-sifat Allah adalah terzahir di langit dan di bumi. Cahaya putih adalah biasan dari Alam 
Lahut yang berada dalam taklukan Hadhrat Baginda Nabi Musa Alaihissalam, sepertimana 
ada dinyatakan bahawa putih tangan Musa Alaihissalam adalah antara Mukjizat yang 
dipaparkannya. 

Maka, sayugia disarankan dengan keizinan faqir ini, agar kamu meningkatkan Zikir 
pada Latifah Qalb, Ruh dan Sirr dengan memberikan penumpuan zikir pada Latifah Sirr 
sehingga tercapai Fana sesudah Latifah Qalb dan Latifah Ruh mencapai Baqa dalam ingatan 
terhadap Hadhrat ZatNya. 

Seterusnya, Sirr juga perlu mencapai ingatan yang Baqa terhadap Hadhrat Zat. Latifah 
Qalb adalah Mazhar penzahiran Tajalliyyat Af'aliyyah dan Latifah Ruh adalah Mazhar 
penzahiran Tajalliyyat Sifat Ma'ani atau Tsubutiyyah, Latifah Sirr adalah Mazhar tempat 
penzahiran Tajalliyyat Shuyun Zatiyah di Alam Lahut, yakni dalam daerah ini Murid akan 
diperkenalkan dan didedahkan dengan hal keadaan dan tindakan Hadhrat Zat. 

"Kulla Yaumin Huwa Fi Sha-n", 

Yakni setiap hari Dia berada dalam hal keadaan serta tindakanNya. Teruskan zikir 
Ismu Zat dengan bersungguh-sungguh sehingga Latifah Khafi dan Akhfa juga turut dapat 
merasa kenikmatan dalam penghasilan Fana dan Baqa. 

Wabillahi Taufiq Wal Hidayah, Wassalamu 'Alaikum Warahmatullahi Wabarakatuh. 

Faqir Jalaluddin Ahmad Afa 'anhu 

SURAT KESERATUS TIGAPULUH LIMA 

Kepada Syed Nizam Syed Omar (RLR-S6) 

27hb September 2011 

Tajalliyat Shuyun Zatiyyah adalah berkait dengan Alam Lahut, yakni dalam daerah ini 
Murid akan diperkenalkan dan didedahkan dengan hal keadaan dan tindakan Af'al Hadhrat 
Zat. "Kulla Yaumin Huwa Fi Sha'n", yakni setiap hari Dia berada dalam hal keadaan serta 
tindakanNya. 

SURAT KESERATUS TIGAPULUH ENAM 

Kepada Syed Nizam Syed Omar (RLR-S7) 

28hb September 2011 

Wa'alaikumussalam Warahmatullahi Wabarakatuh. 

Dari Faqir Haqir La Syaik Jalalludin Ahmad 'Ufiya Anhu kehadhrat saudaraku yang 
dihormati Syed Nizam semoga Allah mengurniakan kepada dirimu petunjuk yang Haqq. 

Berkenaan kekeliruan yang diutarakan adalah antara permasalahan utama di kalangan 
penuntut dan pengikut Para Ahli Tariqah Sufiyah. Ianya adalah suatu kefahaman Tauhid 
yang Allah Ta'ala kurniakan kepada Para HambaNya yang menuju Ma'rifat. 

Ketahuilah wahai saudaraku bahawa hanya Allah sahaja Zat yang Wajib Wujud dan 
kewujudan segala sesuatu yang selain Allah adalah bersifat Mumkin Wujud yakni kewujudan 
yang tidak bersifat Haqiqi dan tidak kekal dan dinamakan sebagai alam. Kewujudan alam 
tidaklah sepertimana kewujudan Allah. Wujud alam adalah bersifat Majazi dan bukan Haqiqi 
bahkan kewujudan alam yang Majazi ini adalah sebagai menandakan bahawa adanya suatu 
kewujudan yang bersifat Haqiqi iaitulah Allah. 

Apabila kefahaman Ma'rifat tentang kesatuan pada kewujudan mula terhasil pada 
seseorang Murid atau Salik, ianya adalah disebabkan oleh kesan-kesan Zikir Ismu Zat 
ataupun Zikir Itsbat Mujarrad ataupun Nafi Itsbat yang mengitsbatkan Nama Zat Allah 
dengan sebanyak-banyaknya sehingga tenggelam dalam kefahaman bahawa tiada yang 
wujud melainkan Allah. Apabila diri ditenggelami dengan kefahaman Tauhid Wujudi 
tersebut maka ketahuilah bahawa ianya adalah kurniaan Allah semata-mata sebagai suatu 
Ahwal bagi merasai Fana. Secara istilahnya, hal keadaan sedemikian dinamakan sebagai 
Ahwal Wahdatul Wujud atau kefahaman Tauhid Wujudi yang mana di sisi Masyaikh 
Naqshbandiyah ianya adalah menempati Maqam Fana sekiranya hal-hal sedemikian berlaku 
berterusan. Namun ketahuilah bahawa Tauhid Wujudi bukanlah suatu maqam keunggulan 
yang penghujungan kerana masih ada martabat Tauhid yang melampaui kedudukan tersebut 
yang dinamakan sebagai Tauhid Syuhudi iaitu Salik mula menyaksikan Wujud Haqq dalam 
kefahaman dan pandangan mata hatinya dan menyembunyikan rasa kesatuan Wujud antara 
dirinya dengan Ilahi. Bahkan Salik akan mula memahami segala tuntutan Ilahi tatkala 
kefahaman Ma'rifat Tauhid Syuhudi mula terbit. Tauhid Syuhudi atau Wahdatul Syuhud 
adalah suatu maqam dan menempati kedudukan Baqa di sisi Para Masyaikh. Tauhid Wujudi 
adalah pada martabat Fana dan merupakan Daerah Wilayat Kewalian Para Awliya manakala 
Tauhid Syuhudi adalah pada martabat Baqa dan merupakan Daerah Wilayat Kewalian Para 
Anbiya. 

Adapun fahaman bahawa hamba tetap hamba adalah menduduki Maqam Tauhid 
Syuhudi kerana penyaksiannya terhadap Af'al dan Sifat Hadhrat Zat Ta'ala dan Para Nabi 
telah menempati kedudukan ini dan demikian juga Para Sahabat Ridhwanullah Alaihim 
Ajma'in kerana mereka amat memahami Haqiqat rahasia Zat Wajibul Wujud dan Haqiqat 
kewujudan dirinya yang Majazi sebagai Abdi. Inilah fahaman Ahlul Haqq yang sentiasa 
bersaksi dan menyaksikan Keesaan Wujud Allah yang tiada sebarang sekutu bagiNya, tiada 
menyerupai segala sesuatu dan tiada sesuatu yang menyerupaiNya. Dialah Fa'il pelaku bagi 
sekelian Af'al dan Khaliq Pencipta bagi sekelian makhluk. Sifat Khaliq bagi Zat Allah adalah 
termasuk dalam Sifat Tsubutiyah menurut Aqidah Maturidi, maka akan menjadi Tsabit sifat 
Khaliq bagi Allah apabila ada makhluk yang diciptakan olehNya. Maka, wujud makhluk 
adalah Tsabit secara Majazi Ghair Haqiqi. Apabila wujud makhluk adalah Tsabit, maka 
bagaimana penyatuan dalam wujud boleh timbul? Ianya tidak lain adalah hanya sebagai suatu 
pengalaman ahwal kerohanian oleh Allah dalam penghasilan dan pencapaian Ma'rifat agar 
Para Murid dan Para Salik terus berkeghairahan untuk maju ke hadapan. 

Ketahuilah bahawa, penyatuan yang dimaksudkan oleh Para Masyaikh adalah dalam 
ingatan zikir dan kehadiran berserta Allah secara zahir dan batin yang diistilahkan sebagai 
Jami'iyat. Menghadirkan Wujud Haqq sambil menafikan wujud Ghair Haqq adalah 
diibaratkan seperti menghadirkan air manis dan air tawar sambil melupakan tentang 
kemanisan air, bahawa kedua-duanya adalah air pada Haqiqatnya dan perbezaannya terletak 
pada sifat manis yang hadir disebabkan gula. Asal kejadian makhluk di Alam Khalaq adalah 
dari air dan tanah manakala di Alam Amar adalah daripada kejadian yang bersifat Nur dan 
Ruh. Wallahu A'lam Wassalam. 



Faqir Jalaluddin Ahmad 'Ufiya Anhu 

SURAT KESERATUS TIGAPULUH TUJUH 

Kepada Syed Nizam Syed Omar (RLR-S8) 

29hb September 2011 

Wa'alaikumussalam, 

Kehadhrat yang dihormati Syed Nizam Semoga Allah memberikan Hidayah dan Falah 
Fi Darain. Dari Faqir Haqir La Syaik Jalaluddin Ahmad 'Ufiya Anhu. 

Adapun permulaan Fana ialah apabila Salik hilang dalam penafian wujud diri dan 
permulaan Baqa ialah apabila Salik sedar dalam penafian wujud diri. Jam'iyat ialah apabila 
berhimpun Fana dan Baqa dalam diri Salik dan Hudhzur ialah kehadiran Hadhrat Zat dengan 
Jam'iyat yang berterusan. Fana adalah pintu Wilayat dan Baqa adalah pintu Kamalat 
manakala Jam'iyat adalah pintu Haqaiqul Haqiqat. Kesemua Ahwal dan Maqamat adalah 
limpahan kurniaan daripada Allah Ta'ala semata-mata. Adapun golongan Jabariyah yang 
menafikan sebarang ikhtiar dari pihak hamba adalah kerana 'Ilmul-Yaqin mereka belum atau 
tidak mencapai tahap Ainul-Yaqin. Kesesatan mereka adalah kerana kejahilan dalam Ma'rifat 
Af'al dan sifat Af'al Hadhrat Zat. 'Ilmul-Yaqin adalah menduduki Maqam Fana manakala 
Ainul-Yaqin adalah menempati Maqam Baqa. 'Ilmul-Yaqin adalah dalam lingkungan Tauhid 
Wujudi manakala Ainul-Yaqin adalah dalam lingkungan Tauhid Syuhudi yang lebih sesuai 
dan mendekati kefahaman Ahlus Sunnah Wal Jama'ah yang menyedari bahawa wujud ikhtiar 
pada pihak hamba-hambaNya dan Allah adalah bertindak sesuai berkadaran menurut 
sangkaan, ikhtiar, usaha dan keikhlasan niat hamba-hambaNya. Adapun golongan Qadariyah 
yang mengitsbatkan sifat Qudrat pada pihak hamba adalah golongan Mu'tazilah yang 
terkeluar dari jemaah Ahlus Sunnah Wal-Jama'ah kerana menafikan Sifat Allah dan 
mengtsabitkanNya dengan sifat yang lemah, Na'uzu Billahi Min Zalika. Mereka adalah jauh 
dari kesedaran 'Ilmul-Yaqin meskipun sebagai Ahlul Qiblah. Adapun golongan Sufiyah yang 
mengalami pencapaian yang tinggi dalam kesedaran dan kefahaman tentang 'Ilmul-Yaqin dan 
Ainul-Yaqin menerusi jalan Ma'rifat adalah yang terbaik dari kalangan Ahlus Sunnah Wal- 
Jama'ah kerana perpindahan 'Ilmu Husuli kepada 'Ilmu Hudhuri menuju Haqqul-Yaqin. Allah 
memberi petunjuk Hidayah kepada sesiapa yang Dia kehendaki dan memberi petunjuk 
Dhalalah kepada sesiapa yang Dia Kehendaki. Seseorang yang diberikan Hidayah oleh Allah 
maka tiada sesiapa yang akan dapat menyesatkannya dan seseorang yang disesatkan oleh 
Allah maka tiada sesiapa yang akan dapat memberikan petunjuk Hidayah kepadanya. 

Wallahu Ta'ala A'lam Wa Tlmuhu Atamm, Wabillahit Taufiq Wal-Hidayah Wassalam. M 



|j Al-Faqir Jalalludin Ahmad 'Afa Allahu Anhu 

SURAT KESERATUS TIGAPULUH LAP AN 

Kepada Syed Nizam Syed Omar (RLR-S9) 

llhb Oktober 2011 

Wa'alaikumussalam Warahmatullahi Wabarakatuh 

Alhamdulillah, faqir doakan semoga Allah merahmatimu dengan Fana dan Baqa dalam 
ingatan terhadap ZatNya. Adapun kesan zikir Ismu Zat yang berterusan akan membawa 
Murid kepada ahwal Fana sehingga akan terasa kehilangan dirinya dan seterusnya akan 
merasakan ahwal kewujudan yang terikat denganNya tanpa kaifiyat. Keheningan hati akan 
terhasil kerana kesan penyucian yang dilakukan dengan Ihsan dan penuh Tawajjuh. 

Kehadiran suara-suara sumbang adalah ilham dari Allah menerusi Qarin dari kalangan 
syaitan, jin dan malaikat yang membawa bisikan-bisikan ke dalam hati. Nafikan segala bisikan 
dan suara dalaman dan tumpukan ingatan terhadap Hadhrat Zat tanpa sebarang kalam 
mahupun suara kecuali Allah Allah. 

Hatta sebarang gambaran pun hendaklah disingkirkan pada pandangan mata hati dan 
tumpukan ingatan terhadap limpahan Nur Faidhz dari HadhratNya terlimpah pada lataif. 
Kosongkan ingatan dari selainnya dan lupakan keinginan untuk menjadi pembimbing. 
Hasilkan keinginan untuk mencapai Cinta dan Ma'rifatNya. 

Untuk khusyuk di dalam solat, hendaklah berkeadaan seperti dalam Solat sebelum 
Solat dikerjakan. Maksudnya, Ihsan dan Dawam Musyahadah sepertimana yang terhasil 
ketika melakukan kegiatan Zikrullah hendaklah dilatihkan. Wuquf Qalbi ketika sebelum Solat, 
dipertengahan Solat dan ketika penghabisan agar niat kita sentiasa dapat diikhlaskan. 

Memahami pengertian apa yang dibaca di dalam Solat adalah syarat mencapai 
khusyuk sebagaimana ianya juga syarat ketika berzikir. Tanpa pemahaman makna, apa yang 
kita ucapkan dan apa yang kita lakukan adalah tiada berfaedah. Panjangkanlah masa berdoa 
dan mohonlah agar dikurniakan dengan kekhusyukan di dalam Solat. Solat dua rakaat yang 
benar khusyuk adalah lebih baik dari dunia dan segala isinya. 

WallahuA'lam Wa llmuhu Atamm. Wabillahi Taufiq Wassalam. 

Faqir Jalalludin Ahmad 'Ufiya Anhu 

SURAT KESERATUS TIGAPULUH SEMBILAN 

Kepada Syed Nizam Syed Omar (RLR-S11) 

27hb Oktober 2011 

Wa'alaikumussalam, kehadhrat Syed Nizam 'Afa Allahu 'Anhu semoga Allah memberi 
petunjuk kepadamu dan kejayaan di Dunia dan Akhirat. Mimpi orang beriman adalah benar 
kerana pandangan mata hati yang terpapar dalam Musyahadah adalah tiada berdusta. 

Alhamdulillah, dengan keberkatan sekelian Para Masyaikh Silsilah Naqshbandiyah 
Mujaddidiyah, kita dapat menikmati pertalian Nasab dan Nisbat Ruhaniah dengan mereka 
serta bimbingan dan tunjuk ajar mereka. Warna hitam adalah Nur Latifah Khafi. Mimpi ini 
mengisyaratkan kepada kamu untuk menempuh dan menembusi Latifah Khafi yang berada 
pada kedudukan sebelah kanan dada di atas Latifah Ruh pada anggaran dua jari dari puting 
tetek menghala ke tengah dada. Tumpukan zikir pada latifah tersebut. Semoga Allah 
memberkati. Amin. Wassalam 

SURAT KESERATUS EMPATPULUH 

Kepada Syed Nizam Syed Omar (RLR-S12) 

20hb Januari 

Wa'alaikumussalam Warahmatullahi Wabarakatuh. 

Alhamdulillah, perjalanan kamu sudah semakin tenang dan mulakanlah memberikan 
tumpuan kepada Latifah Akhfa yang berada di tengah-tengah dada. Zikirlah sebanyak- 
banyaknya, kerana penyingkapan Mushahadah tidak akan berhasil melainkan dengan zikir 
yang sebanyak-banyaknya. Datanglah pada hari sabtu atau ahad jika berkesempatan untuk 
bersuhbat dan bertawajjuh. Wassalam. 

SURAT KESERATUS EMPATPULUH SATU 

Kepada Syed Nizam Syed Omar (RLR-S13) 

14hb Februari 2012 

Alhamdulillah,a maafaakan faqir kerana agak lewat membalas khabar. Berkenaan 
mimpi kamu amat menggembirakan faqir dan semoga Allah memberkati kamu dan memilih 
kamu sebagai asbab Hidayah bagi manusia lain. Sekarang bolehlah kamu mula menumpukan 
kepada Zikir Ismu Zat pada Latifah Nafs yang kedudukannya berada pada tengah dahi di 
antara dua kening. 

Sebutlah Allah Allah pada Latifah Nafs sehingga kamu mencapai Fana dan Baqa pada 
Nafs dalam ingatan terhadap Allah. Dimulakan dengan Kaifiyat Zikir seperti biasa dan 
mulakan tawajjuh dan zikir pada Nafs. Semoga Allah memudahkan segala usaha kamu atas 
urusan Amar Ilahi dan semoga Allah merahmati. Amin. Wassalam. 

Wa'alaikumussalam, ya, mulakan zikir pada Latifah Nafs malam ni. 



SURAT KESERATUS EMPATPULUH DUA 

Kepada Syed Nizam Syed Omar (RLR-S14) 

25hb Februari 

Zikir Ismu Zat sebanyak-banyaknya pada latifah nafs sehingga fana. ya, semuanya itu 
ada dalam nafs, zikir sehingga fana, yakni tiada apa-apa pun kecuali hanya Allah, itulah 
mujahadah nafs namanya nafs pada tabiatnya tidak mahu ingat Allah, sebaliknya suka ingat 
yang selain Allah, kerja kita adalah menggesa Nafs agar berzikir mengingati Allah sehingga ia 
menjadi Fana dan kemudian akan menjadi Baqa sabar, tabah dan tekun, semoga Allah 
merahmati kamu. 



SURAT KESERATUS EMPATPULUH TIGA 

Kepada Syed Nizam Syed Omar (RLR-S15) 

19hb April 

Assalamu'alaikum. 

Adapun berkenaan aqiqah selepas tempoh 7 hari kelahiran adalah sah. Yang 
dimaksudkan dengan Syeikh Zahir adalah Murshid yang dibai'at dan diterima talqin zikir dan 
disuhbat manakala Syeikh Batin adalah Rauhaniah Para Masyaikh Akabirin Naqshbandiyah 
Mujaddidiyah. Berkenaan mimpi kamu amatlah menggembirakan faqir haqir ini kerana 
penerimaannya terhadap kamu sebagai Murid dalam Khandan Silsilah telah terhasil menerusi 
faqir ini. Ketahuilah bahawa Insan adalah himpunan sepuluh Latifah, lima dari Alam amar 
dan lima dari Alam Khalaq. Maka, kini berzikirlah dengan kesemua sepuluh Latifah dengan 
mengkhayalkan bahawa seluruh zarrah dan helaian rambutmu sedang mengucapkan Ismu 
Zat iaitu Allah serta perkuatkanlah Rabitah dan bertawassullah dengan Arwah Rauhaniyah 
Hadhrat Khwajagan Naqshbandiyah Mujaddidiyah, semoga Allah melimpahkan limpahan 
sekelian Hadhrat ini ke atas kita, Amin. 

Wassalam. 

SURAT KESERATUS EMPATPULUH EMPAT 

Kepada Syed Nizam Syed Omar (RLR-S16) 

20hb Mei 

Wa'alaikumussalam Warahmatullahi Wabaraktuh. 

Dari Faqir Haqir La Syaik Miskin Fani Khakpaey Buzurgan Baqi, Jalalludin Ahmad Ar- 
Rowi 'Ufiya Anhu, kehadhrat yang dimuliakan Syed Nizam, semoga Allah mengurniakan 
kamu dengan keteguhan Iman terhadap segala yang berkaitan Allah dan RasulNya serta 
beramal menurut segala perintah keduaNya dan meninggalkan larangan yang ditegahNya. 
Sesungguhnya ada dinyatakan dalam banyak Ahadits Nabawi bahawa kejayaan yang besar 
akan dapat diperolehi oleh Para Mukmin yang banyak berzikir mengingati Allah. 

Begitu banyak dalilnya di dalam Al-Quran mahupun Hadits bahawa ianya telah 
diperintahkan kepada sekelian Para HambaNya dari kalangan Jin dan Manusia. Mengingati 
Allah hendaklah dilakukan sebanyak-banyaknya sehingga keseluruhan kehidupan kita adalah 
berserta dengan ingatan terhadap Allah. 

Baik ketika duduk mahupun berdiri, berjalan mahupun berbaring, dalam perjalanan 
mahupun di kampung halaman, di darat mahupun di lautan atau di udara sekalipun, 
berwudhu mahupun tiada berwudhu, bersendirian mahupun dalam keramaian, setiap masa 
dan dalam setiap hal ehwal keadaan mahupun situasi senang mahupun susah, gembira 
mahupun sedih, riang mahupun resah, lazat mahupun pedih, hendaklah ingatan kita berserta 
dengan kehadiran Hadhrat Zat yang Maha Menciptakan segala ahwal dan keadaan, Dialah 
yang menciptakan sekelian ciptaan dan segala perbuatan mereka. 

Jika kita berasa lemah, itu menandakan Syaitan sedang berusaha melemahkan kita dari 
mengingati Allah. Ingatan terhadap Allah adalah berterusan tanpa Nuktah sebagaimana pada 
Kalimah Tayyibah yang tiada bertitik, dengan kandungan dua puluh empat huruf, dengan 
tujuh kalimat, maka tiada titik nuktah dalam mengingati ketauhidan Allah dan Kerasulan 
NabiNya selama dua puluh empat jam, tujuh hari seminggu.Adapun berkenaan ahwal kamu 
yang menerima kehadiran insan baru, maka banyakkanlah berdoa untuk masa hadapan 
mereka agar menjadi hamba-hamba Allah yang Salih dan Salihah. Adapun setelah meminta 
petunjuk Allah dan memohon bimbingan Rauhaniyyah Para Masyaikh Akabirin 
Naqshbandiyyah Mujaddidiyyah, faqir melihat ada baiknya kini dilakukan Zikir Nafi Wa 
Itsbat. 

Rujuk dan mutalaah tentang adab, kaifiyat serta syarat melakukan Zikir Nafi dan Itsbat 
ini. Semoga Allah memberikan Taufiq, Birahmatika Ya Arhamar Rahimin, Wassalam. 

WallahuA'lam Wa llmuhu Atamm. Wabillahi Taufiq Wassalam. 

Faqir Jalalludin Ahmad 'Ufiya Anhu 

SURAT KESERATUS EMPATPULUH LIMA 

Kepada Syed Nizam Syed Omar (RLR-S17) 

lhb Jun 2012 

Wa'alaikumussalam Warahmatullah. 

Alhamdulillah bersyukurlah kita kehadhrat Allah yang telah mengurniakan limpahan 
faidhz rabbaniyyah menerusi keberkatan limpahan Hadhrat Kiram Naqshbandiyyah 
Mujaddidiyyah. Berkenaan mimpi tersebut amatlah menggembirakan faqir dan semoga Allah 
mengkabulkan keinginanmu dan membawamu ke maksud yang diharapkan. Sekarang 
hendaklah kamu memulakan Muraqabah Ahadiyyat dan melakukan zikir Nafi Itsbat. Semoga 
Allah mengurniakan taufiq. Wassalam. 



SURAT KESERATUS EMPATPULUH ENAM 

Kepada Syed Nizam Syed Omar (RLR-S18) 

6hb Jun 

Wa'alaikumussalam, 

Adapun berkenaan muraqabah Ahadiyyat, adalah merenungkan keesaan Zat Allah 
yang wajib wujudNya dengan memeliki segala Sifat yang sempurna dan suci dari segala 
kelemahan dan keaiban. 

Khayalkan limpahan dari Hadhrat Zat tersebut sedang terlimpah ke latifah Qalb 
menerusi sekelian Qulub para masyaikh naqshbandiyyah mujaddidiyyah sebagai cermin 
pantulan. Penghasilan faidhz akan menghasilkan makrifat berkenaan hadhrat zat sehingga 
salik akan fana pada qalbnya. 

Ahadiyyat adalah bertakluk dengan martabat La Ta'ayyun iaitu martabat yang tidak 
dapat ditentukan kedudukan mahupun keadaannya. Martabat ini adalah daerah kesedaran 
tentang keesaan Allah yang kekuasaanNya meliputi seluruh alam amar dan khalaq sehingga 
ke alam ajsad. Daerah kesedaran Ahadiyyat adalah dalam lingkaran Daerah Imkan. 

Dalam daerah ini Salik akan mengalami ahwal mabuk sehingga berasa tenggelam 
dalam keesaan dan kesempurnaan Zat Ahad As-Somad. Apabila salik dapat dawam dalam 
kesedaran ini selama empat jam maka bersedialah untuk menempuh muraqabah Tajalliyat 
sebelum menempuh daerah Wilayat Sughra. 

Wassalam. 

SURAT KESERATUS EMPATPULUH TUJUH 

Kepada Cikgu Yusoff Mat Hassan (RLR-S25) 

17hb Jim 2012 

Salam, apabila Rabitah semakin sempurna sehingga ke Hadhrat Nabi, limpahan Nur 
Wahdat Nubuwwat Baginda terpapar pada cermin batin, pada haqiqatnya sekelian individu 
Ummat Muhammad Sallallahu 'Alaihi Wasallam adalah sebagai Mazhar Haqiqat Kenabian. 
Sekelian ruh para mukminin adalah terbit dari Ruh Nabi. 

Ittiba' bermaksud supaya kita menuruti penzahiran Nabi saw. Itulah 'ain tsabitah bagi 
sekelian mukminin, menuruti gambaran sifat Nabi Muhammad Sallallahu 'Alaihi Wasallam. 
Apabila seorang Mukmin kembali kepada penzahiran Ain Tsabitah, bayangannya terzahir 
pada paparan Ain Kharijah. Paparan yang terhasil adalah kesempurnaan Ittiba' Sunnah 
Rasulullah secara dawam kerana ianya merupakan penghasilan Tajalliyyat Zatiyyah, maka 
hendaklah dikekalkan kaifiyat yang terhasil dalam Mukashafah. 

Para Sahabat diibaratkan sebagai bayangan Rasulullah kerana kehidupan mereka 
dibayangi oleh kehidupan Rasulullah Sallallahu 'Alaihi Wasallam. Kesempurnaan kenabian 
adalah terhasil menerusi limpahan Nabi Muhammad Rasulullah Sallallahu Alaihi Wasallam. 
Kesempurnaan sebagai Ummat Muhammad Khairu Ummah adalah dengan Ittiba' menuruti 
Sunnah Nabawiyyah dalam Aqidat, 'Ibadat, Mu'amalat, Mu'asyarat, Akhlaqiat dan Khilafat. 
Ilmu Nubuwwat dapat terhasil menerusi Wirasat perwarisan dan Ittiba' penurutan. 



SURAT KESERATUS EMPATPULUH LAP AN 

Kepada Ruhssly Seaman (RLR-S28) 

17hb April 2011 

Salam ukhuwwah juga dari hamba yang dhaif faqir haqir hina, Jalalludin Ahmad 'afa 
'anhu kehadhratmu, mudah-mudahan kita dapat beramal dengan perintahNya juga, 

"Wata'awanu 'Alal Birri Wat Taqwa", 

Dan mudah-mudahan kita sentiasa dilimpahi rahmatNya di Dunia dan Akhirat. 
Faqir Jalalludin Ahmad Afa Anhu 

SURAT KESERATUS EMPATPULUH SEMBILAN 

Kepada Paduka Jampy Ibnu Shuaib Bin Saleh (RLR-S21-S29) 

27hb Disember 2010 

Salam, 

Alhamdulillah. Ahwal kamu dalam pengetahuan faqir dengan izin Allah- 
Allah telah mengeluarkan kamu dari alam zulmat kepada alam nur dan Bay'ah kamu 
akan berkekalan sehingga kita sama-sama menghadap Allah Subhanahu Wa Ta'ala dan 
Hadhzrat Baginda Nabi Muhammad Rasulullah Sallallahu Alaihi Wasallam serta sekelian 
Para Masyaikh Kibar Muqaddasah Silsilah Aliyah Naqshbandiyah Mujaddidiyah. 

Asal kamu dari Allah menerusi kebenaran Haqiqat Muhammad dan kamu seharusnya 
menempuh kesempurnaan Syari'at, Tariqat, Ma'rifat dan Haqiqat Muhammad untuk kamu 
berjaya kembali Kehadhzrat Allah dalam keadaan Ridhza dan diridhzai. 

Perasaan malu adalah tanda keimanan seseorang yang beriman. Jalan yang paling 
dekat untuk kamu sentiasa kembali kehadhzrat Kami adalah menerusi Zikrullah yang 
berterusan, berpegang dengan Aqidah Ahlus Sunnah Wal Jama'ah dan beramal dengan 
amalan Sunnah Nabawiyyah. Ruh kamu dalam genggaman Allah walau ke mana jua kamu 
pergi, Dia ada bersama-sama kamu walau di mana jua kamu berada. 

Ingatlah! bahawa tiada taufiq, day a upaya mahupun kekuatan untuk kita mengerjakan 
ibadat ketaatan melainkan dengan bantuan dan pertolongan Allah Subhanahu Wa Ta'ala. 
Apabila kita dikurniakan taufiq untuk mengerjakan zikir, solat mahupun sebarang bentuk 
amalan ibadat mahupun kebajikan, ianya semata-mata kurniaan taufiq dari Allah menerusi 
keberkatan Hadhzrat Baginda Nabi Muhammad Rasulullah Sallallahu Alaihi Wasallam dan 
sekelian Para Masyaikh. 

Setiap anak Adam dan Ummat sekeliannya adalah pendosa dan Allah adalah Maha 
Pengampun dan Maha Memulihkan Segala Kesilapan. 

Wabillahi Taufiq Wal Hidayah, 

Wassalamu 'Alaikum Warahmatullah. 

Al-Faqir Jalaluddin Ahmad Afa Anhu 

SURAT KESERATUS LIMAPULUH 

Kepada Paduka Jampy Ibnu Shuaib Bin Saleh (RLR-S21-S30) 



Salamun 'alaik, semoga Allah mengurniakan kesungguhan dan ketabahan serta 
kesabaran dalam mematuhi segala perintah Allah dan bersungguh-sungguh menghidupkan 
amalan Sunnah KekasihNya. Permohonan doa seorang muslim yang mukmin kepada saudara 
ikhwannya yang ghaib pada zahirnya adalah makbul di sisi Allah dan para malaikat akan 
turut mendoakan kepada orang yang berdoa. 

Ketahuilah, bahawa Doa adalah otak ibadah dan merupakan Ibadah itu sendiri. dalam 
ertikata lain, ibadah adalah berdoa. Doa adalah mafhum daripada Solat, kerana Solat dipenuhi 
dengan amalan berdoa menyeru dan memohon KehadhratNya. 

Orang-orang yang menganggap bahawa dirinya sudah melakukan ibadah tetapi tidak 
mahu menyeru Allah dengan Nama-NamaNya yang mulia dan tidak pula mahu berdoa 
kepadaNya dengan keadaan yang sepatutnya, adalah sebenarnya belum lagi 
menyempurnakan amalan ibadahnya, kerana ibadahnya tidak disertai dengan berdoa. Maka, 
seolah-olah kepala yang tiada otak. Berdoalah dan banyakkanlah berdoa, dengan kehadiran 
hati, dari lubuk hati sanubari, kita panjatkan ucapan yang memuji KehadhratNya sentiasa 
dalam keadaan rahasia dan sangat tersembunyi dan Dia Maha Mengetahui segala isihati yang 
terkandung di dalam dada. 

Hendaklah kamu sentiasa berserta Allah, dan bersertalah dengan orang-orang yang 
berserta Allah dan Rahmat Allah adalah dekat bagi mereka yang Muhsin iaitu sentiasa 
mengingati Allah dengan ingatan yang daw am dan syuhud. Dan Dia bersama kamu walau di 
mana jua kamu berada. Rabitah murshid adalah kurniaan Allah kepada mereka yang mencari 
jalan penghampiran terdekat menuju kesedaran Hadhrat Zat. Rabitah zahir dengan 
menghadirkan diri dalam Halqah dan Majlis murshid adalah afdhal dan sentiasa berabitah 
secara batin dengan menghadirkan hati serta Fana Fi Syeikh adalah Awla untuk mereka yang 
bercita-cita menuju kepada kesempurnaan Wilayat. 

Kehadiran hati menuntut tawajjuh dari pihak murid ke arah limpahan faidhz pada 
lataif murshid, walaupun dengan khayalan ingatan, namun kurniaan Allah adalah melampaui 
batas. Apa yang sepatutnya bagi seseorang murid yang Sadiq, Haqq serta Talib, bersuhbah 
dengan murshid adalah seutama-utama amalan setelah menerima Bai'ah. Kuatkan keazaman 
dan kesungguhan kerana Para Pahlawan Tariqat ini memerlukan orang-orang yang benar- 
benar berkelayakan untuk meneruskan perjuangan Para Masyaikh. Perbanyakkan istighfar 
dan taubat serta perbanyakkan selawat, namun semuanya ini dikerjakan setelah kamu 
menyempurnakan zikir Ismu Zat yang 24,000 sehari semalam pada lataif alam amar dan alam 
khalaq sehingga kamu menempuh maqam Sultanul Azkar. Semoga Allah mengurniakan 
Rahmat dan Taufiq. Wassalam. 

SURAT KESERATUS LIMAPULUH SATU 

Kepada Paduka Jampy Ibnu Shuaib Bin Saleh (RLR-S21-S31) 

4hb April 2011 

Salamun'alaikum, 

Ahwal yang sedemikian memang ada kalanya berlaku apabila pandangan musyahadah 
di singkapkan. Perbanyakkan berdoa memohon keampunan untuk diri sendiri, anak-isteri, 
kaum-keluarga, ibu-bapa, sahabat-handai dan seluruh ummat Muslimin dan Muslimat. 
Sentiasa peringatkan kepada isteri dengan perkara-perkara keimanan dan dorongkan dirinya 
utuk melakukan amal-amal kesalihan. Wanita adalah kaum yang lemah dan lelaki adalah 
kaum yang gagah, maka dalam apa jua keadaan sekalipun, kita perlu berusaha memberi 
perlindungan kepada mereka yang lemah. Kelemahan dari sudut penjagaan amalan kesalihan 
perlulah sentiasa diperbaiki dari semasa-ke semasa dengan memebrikan peringatan secara 
hikmah. 

Ketahuilah, bahawa isteri kita juga perlu memahami apakah maksud kehidupan ini. 
Sampaikan maksud hidup kita agar dia juga turut memahami bahawa maksud hidup kita 
adalah mencari keredhaan Allah dan RasulNya, dan kita mahu dia juga menjadikannya 
sebagai maksud hidup dirinya. sampaikan dengan cara yang berhikmah. carikan masa yang 
sesuai untuk berbicara dengannya, sebaik-baiknya sesudah solat berjemaah bersama-sama 
atau masa sebelum tidur bersama. Mudah-mudahan Allah merahmati diri kamu dan isteri 
supaya dapat melahirkan zuriat-zuriat yang soleh dan solehah. 

Wassalam Wal Ikram. 

Faqir Jalalludin Ahmad ' Afa Anhu 

SURAT KESERATUS LIMAPULUH DUA 

Kepada Paduka Jampy Ibnu Shuaib Bin Saleh (RLR-S21-S32) 



Salamun'alaik, untuk menghadiri majlis zikir, perlu ada kekuatan hati dan dorongan 
yang kuat untuk menyertai dan menghidupkan majlis zikir dengan bersungguh-sungguh dan 
mengajak manusia-manusia kepada amalan zikir dengan bersungguh-sungguh, kerana di 
sinilah sumber kejayaan bagi kita. 

Apabila kamu sudah bersedia untuk hadir ke Khanqah, berdoa dan berniatlah dengan 
niat untuk mengikhlaskan dan mengislahkan diri sendiri dan sebagai menghadiri majlis 
Suhbah bersama Murshid demi memperkuatkan ikatan Rabitah Rauhaniyyah. Apabila kamu 
sampai di Batu Caves, sms atau hubungi faqir ini. 

Wassalam. 

SURAT KESERATUS LIMAPULUH TIGA 

Kepada Madu Utama (RLR-S21-S33) 

Salamun'alaik, Terjemahannya adalah seperti berikut: 

Sebuah Hadits bermafhum bahawa Hadhrat Baginda Nabi Muhammad Rasulullah 
Sallallahu 'Alaihi Wasallam telah bersabda, 

"Demi Allah tidak beriman seseorang itu, Demi Allah tidak beriman seseorang itu, 
Demi Allah tidak beriman seseorang itu". 

Sahabat Radhiyallahu 'Anhum Ajma'in telah bertanya kepada Hadhrat Baginda Nabi 
Muhammad Rasulullah Sallallahu Alaihi Wasallam siapakah yang Baginda maksudkan? 
Hadhrat Baginda Nabi Muhammad Rasulullah Sallallahu Alaihi Wasallam telah bersabda, 

"Iaitu seseorang yang tangan dan lidahnya tidak terpelihara terhadap orang lain. " 

SURAT KESERATUS LIMAPULUH EMPAT 

Kepada Rex Young (RLR-S21-S34) 

Wa'alaikumussalam Warahmatullahi Wabarakatuh 

Lelangit yang dimaksudkan ialah yang berada di atas lidah yang daerahnya adalah dari 
depan sehingga ke belakangnya, yang dimaksudkan ialah supaya pekerjaan zikir ismu zat 
semata-mata ditumpukan dengan sebutan hati tanpa menggunakan lidah sama sekali. 

SURAT KESERATUS LIMAPULUH LIMA 

Kepada Sofiuddin Ba 'Alawi (RLR-S35) 

24hb Mac 2011 

Salam, berkenaan pembacaan kitab selawat dalailul khairat dan qasidah burdah, tiada 
kaifiyat yang khas kerana terdapat berbagai-bagai kaifiyat. pilih kaifiyat yang paling mudah 
dan perkara yag paling penting adalah istihdhzar yakni menghadirkan Hadhrat Baginda Nabi 
Muhammad Rasulullah Sallallahu Alaihi Wasallam di hadapan kita. 

Pembacaan Dalailul Khairat hendaklah dibacakan satu bahagian hizib untuk setiap hari 
dan khatam dalam masa seminggu. Qasidah Burdah, bila-bila masa pun boleh dibaca. Yang 
lebih afdhal untuk diamalkan pembacaannya menurut faqir adalah kitab dalailul khairat 
kerana ianya mengandungi banyak Selawat dan Doa yang Matsurat. 

Sesungguhnya Allah Ta'ala dan Para MalaikatNya sentiasa berselawat ke atas Nabi 
Muhammad Sallallahu 'alaihi Wasallam dan begitulah juga hendaknya sekelian orang-orang 
yang beriman. 

SURAT KESERATUS LIMAPULUH ENAM 

Kepada Sofiuddin Ba 'Alawi (RLR-S36) 

24hb Mac 2011 

Bismillahi Ta'ala Wa Nusolli Wa Nusallim 'Ala Khayril Wara Muhammad Mustafa Ahmad 
Mujtaba Wa 'Ala Aalihi Wa Sahbihi Waman Ittaba'ahum Bi Ihsanin Ha Yaumiddin, 

Wa Ba'du; 

Menurut mafhum Hadits Hadhrat Baginda Nabi Muhammad Rasulullah Sallallahu 
'Alaihi Wasallam, 

"Tidaklah sempurna Iman seseorang katnu sehinggalah diriku lebih dikasihi 
olehnya dari ibubapanya, anak-anaknya dan seluruh manusia keseluruhannya". 

Perasaan sebak, resah, tangisan dan teriakan hati kerana mengenangkan Baginda 
Sallallahu 'Alaihi Wasallam adalah kerana kecintaan yang mendalam terhadap Baginda dan 
terhadap ahli keluarganya dan para sahabatnya dan terhadap mereka yang mencintai 
Baginda. Kita sebagai hamba yang dhaif dan hina memang tiada sebarang kelayakan untuk 
mencapai kedudukan dan martabat mereka yang tinggi di sisi Allah sepertimana mereka. 
Namun, tangisan yang terzahir bukanlah semata-mata kerana cinta kita terhadap mereka, 
bahkan ianya adalah hasil pengorbanan diri, harta dan masa mereka bermujahadah dan 
berjihad untuk menegakkan Kalimah Allah Yang Maha Tinggi. Tangisan yang keluar adalah 
disebabkan rasa cinta dan terharu dengan segala titisan keringat dan darah-darah merekalah 
yang telah mensuburkan amalan Agama dan kerana kerisauan mereka mengenangkan anak- 
anak cucu dan ummat yang akan datang sesudah mereka, mereka berjaga di waktu malam 
dan berjuang di waktu siang demi mengharapkan kurniaan limpahan Faidhz Rahmat dan 
Hidayat yang berkekalan sehingga ke Hari Qiyamat untuk kebaikan seluruh Ummat 
Muhammad Sallallahu Alaihi Wasallam. 

Kita yang datang dari juzuk-juzuk darah Sayyidatina Fatimah Radhiyallahu Ta'ala 
Anna, akan lebih lagi merasa terharu dan hiba apabila merasakan betapa jauhnya nisbat dari 
sudut keimanan dan amalan kesalihan kita hari ini jika dibandingkan dengan mereka. Namun, 
ketahuilah bahawa kejayaan Ummat ini adalah apabila kita beriman dan beramal dengan 
segala ajaran Baginda dan Para Pengikut Baginda. Apabila kita mempertingkatkan hubungan 
kita menghadap Allah iaitu Zat yang menjadi sumber asal penciptaan kita yang asal, maka Dia 
akan memperhubungkan kita dengan orang-orang yang memiliki perhubungan denganNya 
dan menerbitkan rasa kasih sayang di dalam hati orang-orang yang beriman. 

"Walladzina Aamanu Ashaddu Hubban Lillah" 

Perasaan yang datang secara tiba-tiba tanpa sebarang usaha dinamakan sebagai Ahwal 
iaitu jamak bagi kalimah Hal. Terdapat Hal-Hal tertentu yang turut boleh dijadikan sebagai 
Maqam iaitu dikekalkan dan dipelihara secara berterusan, sebagai contohnya Muhabbat 
kasih-sayang terhadap Allah dan Rasul atau terhadap mereka yang ada memiliki kaitan 

dengan kedua-duanya seperti Para Awliya Allah dan Para Ahlul Bait Rasulillah Sallallahu 
Alaihi Wasallam. 

Golongan Syiah mendakwa mereka mahu menzahirkan rasa cinta dan kasih-sayang 
mereka terhadap Ahlul Bait, namun mereka telah melampaui batas dalam mengizharkannya. 

"Innallaha La YuhibbulMu'tadin". 
Sesungguhnya Allah tidak mengasihi orang-orang yang melampaui batasan. 

Golongan Sunni menzahirkan rasa cinta mereka di dalam batas-batas Syara' dengan 
cara yang sederhana kerana Mafhum sabdaan Nabi Sallallahu Alaihi Wasallam, 

"Khairul Umuri Awsatuha" 
Sebaik-baik urusan adalah yang ditengah-tengahnya". 

Kaum Sufi Naqshbandi menzahirkan rasa cinta mereka dengan cara menghidupkan 
segala Sunnah Baginda Rasulullah Sallallhu Alaihi Wasallam dan mengikhfakan serta 
menyembunyikan kerinduan dan keresahan dalam ingatan cinta mereka terhadap Baginda. 
Bersabda Nabi Sallallahu Alaihi Wasallam, 

"Al-Mar-u Ma' a Man Ahabba " 
Seseorang itu adalah pasti akan bersama orang yang dikasihinya. 

Faqir ini memberikan ijazah kepada Hadhrat Sofiuddin Al-Husaini 'Afa-Anhu untuk 
mengamalkan Dalail Al-Khayrat dan juga telah memberikan keizinan kepadanya 
mempelajari, mengamalkan dan menyebarkan semua kitab-kitab ilmu penulisan faqir, 
khasnya yang berkaita dengan amalan Tariqat Naqshbandiyah Mujaddidiyah. Semoga dengan 
keberkatan limpahan ilmu Para Masyaikh Akabirin Khwajagan Naqshbandiyyah 
Mujaddidiyyah, kita mendapat limpahan Faidhz kesempurnaan mereka secara berkekalan, 
Amin. 
Faqir Haqir La Syaik Miskin Fani, 

Maulawi Jalalluddin Ahmad Ar-Rowi ' Afa Anhu 

SURAT KESERATUS LIMAPULUH TUJUH 

Kepada Sofiuddin Ba 'Alawi (RLR-S37) 

14hb April 2011 

Salamun 'alaik, Alhamdulillah faqir dalam keadaan sihat dan 'afiyat, begitu jugalah 
hendaknya harapan faqir ke atas dirimu. Faqir doakan kesihatan untuk ibunda kamu dan 
mudah-mudahan Allah merahmatinya dan seluruh kaum keluargamu. Amin. 

Yad Kara" Nigah Dashat, 
WuqufQalbi Hudhzur Ba Dawam, 

Baz Gasht Yad Dashat, 

Hosh Dar Dam Nazar Bar Qadam. 

Wabillahi Taufiq Wassalam, 

SURAT KESERATUS LIMAPULUH LAP AN 

Kepada Faqeer Ilallah (RLR-S39) |s 

16hb Julai 22 

1 

Wa'alaikumussalam warahmatullahi wabarakatuh. Alhamdulillah yeh bandah fj 

khairiyat sey hain. Babaji key intiqal key ba'd bandah kisi sey bai'at nahin kiya balkeh Rabitah j£ 

key kaifiyat mujh par ziyadah peda hojata hai. M 

SURAT KESERATUS LIMAPULUH SEMBILAN ( 



Kepada Faqeer Ilallah (RLR-S40) 

17hb Julai 

Allah ta'ala hamen ma'af farmawey, keh aisa ahwaal kabhi kabhi waqi' hote hein 
faqiron par, Ruhani ko kamzuri aur bey taqat ka ihsas hote hein jab murshid key intiqal hone 
key ba'ad, lekin yeh to ahwaal hain aur maqamat nahin hain, to kamzuri ki ihsas judai hone ki 
wajah sey yeh to goya keh lazim aur malzum key halat mein, jaisey Hadhrat Maulana Rumi 
ney farmaya: 

Beshno Az Ney Chun Hikayat Mey Konad, 

Az Judaey Ha Shikayat Mey Konad. 

Lekin, kamzuri ki mahsus zaruri nahin balkeh yeh samajhlo keh ruhani tur par 
Murshid key sath rabitah karna bohot zaruri hain, chahiey Murshid zindah ho ya faut shudah 
ho aur rabitah sey taqat aur quwwat ruhani peda hojate hain agey barhhta aur bahrah war 
hojata kiunkeh tariqat ka asal kaam woh Rabitah hain. 

Aur Rabitah wasilah hai aur barzakh bhi hai. Yeh baat faqir ney Kashful Asrar 
Mukhtasar Kashful Mahjub Hadhrat Syeikh Ali Hujweri Radhiyallahu 'anhu ki talifat mein 
faqir ney paya aur Hadhrat Sultan Bahu ki talifat mein bhi faqir ney paya aur Allah Ta'ala 
ziyadah ma'lum hain. Ba har haal, aap key ahwaal key barey mein, khauf na ho balkeh khushi 
sey aur muhabbat sey tamam Rauhaniah Piran Kibar Naqshbandiyyah Mujaddidiyyah ko 
rabitah karo khususi tur par aap key sare Murshidan, chahiye Hadhrat Zulfiqar ya Hadhrat 
Babaji ya Hadhrat Shah Naqshband. Woh sab hamare masyaikhon mein sey hain. Agar 
Rabitah ki amal karne sey Nur peda hojate hain to agar dusre Rabitah pehle Rabitah par jama' 
hote hain to goya Nur Ala Nur hojaiga. Aur yeh bhi sunlo, keh kabhi kabhi eik rabitah dusre 
rabitah par ghalib hojate haein jeisey Nisbat bhi isi tarah waqi' hote hain. Perishan nah ho keh 
yeh to koi haraj nahin hain, baz tumko sirif apne aapko fani karado aur yeh khiyal karey keh 
mera jisim mera syaikh ke jisim hain aur Fana Fi Syaikh key ahwaal ko dawam ikhtiyar karey. 
Yeh hi baat Babaji ney is faqir ko irshad fermaye they. 

Wabillahi Taufiq, Wassalam Wal Ikram. 



% Faqir Haqir La Syaik Miskin Fani, Jalalludin Ahmad 

SURAT KESERATUS ENAMPULUH 

Kepada Faqeer Ilallah (RLR-S21-S41) 
18hb Julai 

Alhamdulillah. Is faqir haqir ko bhi dua mein yad rekhein. Aur Hadhrat Maulana 
Babaji Khwajah Khan Muhammad Sahib Rahmatullah alaih ke audio file dua par bohot 
shukriya aur Allah taala hamein qabul karey, amin. 

SURAT KESERATUS ENAMPULUH SATU 

Kepada Aziz Khatri (RLR-S21-S43) 
6hb Mei 

Allah ta'ala aapko jazae khair dena, is faqir ke paas silsilah syattariyyah ke kitaben sirf 
do hain aur apni Melayu zaban ba khat Jawi ya'ni Arabi harfon sey likhi gayi hain. Agar hain 
aap ke paas, is faqir haqir ko bhi dedena takeh mujhko bhi un hadharat ki nisbat hasil hojati. 

SURAT KESERATUS ENAMPULUH DUA 

Kepada Rozarita Kamal (RLR-S21-S44) 
27hb Jun 

Tasawwuf adalah kegiatan pensucian jiwa dan akal. Faqir gunakan bahasa yang mudah 
untuk orang awam. Jika tak faham, jangan malu untuk bertanya. Kena ada guru murshid yang 
bimbing, Sebagai permulaan bagi yang ingin mempelajari ilmu tariqat tasawwuf hendaklah 
berbai'ah dengan seorang guru murshid dari sebarang tariqat yang muktabarah iaitu 
silsilahnya sampai sehingga kehadhrat Nabi Muhammad Sallallahu 'alaihi wasallam dan 
beriktiqad dengan 'aqidah Ahli Sunnah Wal Jamaah iaitu aqidah Imam Asha'ari dan Imam 
Maturidi serta beramal dengan Sunnah Nabawiyyah secara zahir dan batin. 

SURAT KESERATUS ENAMPULUH TIGA 

Kepada Rozarita Kamal (RLR-S21-S44) 
29hb Jun 

Sebelum mengambil Bai'ah, sebagai permulaan bolehlah diamalkan zikir "Subhanallah 
Walhamdulillah Wala Ilaha Illallah Wallahu Akbar" 100 x pagi dan petang, Berselawat 100 x 
pagi dan petang, dan beristighfar 100 x pagi dan petang. Jika sesudah melakukan solat 
Istikharah dan keinginan kuat untuk mendekatkan diri kepada Allah, maka hendaklah 
mengambil Talqin zikir Ismu Zat dari Guru Murshid sesudah mengambil Bai'ah darinya. 
Semoga Allah merahmatimu, Amin. 

SURAT KESERATUS ENAMPULUH EMPAT 

Kepada Rozarita Kamal (RLR-S46) 

28hb Jun 

Tasawwuf ertinya pensucian dan Tariqat ertinya jalan. Tariqat Tasauf adalah jalan, 
kaedah, cara, kaifiyat, metode, prosedur penyucian jiwa dan akal dari segala yang selain 
Allah. Tariqat adalah aspek Batin bagi Syari'at. Ibaratnya bagaikan Ruh bagi Jasad. Tariqat 
Tasawwuf adalah menerusi latihan Riyadhah dan Mujahadah seperti Zikirullah, Muraqabah 
dan Muhasabah. 

SURAT KESERATUS ENAMPULUH LIMA 

Kepada Rozarita Kamal (RLR-S21-S47) 

29hb Jun 

Sebelum mengambil Bai'ah, sebagai permulaan bolehlah diamalkan zikir "Subhanallah 
Walhamdulillah Wala Ilaha Illallah Wallahu Akbar" 100 x pagi dan petang, Berselawat 100 x 
pagi dan petang, dan beristighfar 100 x pagi dan petang. Jika sesudah melakukan solat 
Istikharah dan keinginan kuat untuk mendekatkan diri kepada Allah, maka hendaklah 
mengambil Talqin zikir Ismu Zat dari Guru Murshid sesudah mengambil Bai'ah darinya. 



SURAT KESERATUS ENAMPULUH ENAM 

Kepada Anakin Al-Khairi (RLR-S21-S48) 

Tanpa Rabitah, nafsu dan ego menjadi liar. Tanda menerima kesan Rabitah adalah 
ingatan yang berterusan berserta Rabitah. Rabitah berlaku dalam ingatan dan khayalan 
sehingga khayalan terhadap Rabitah terasa mulai menguasai dan meliputi seluruh jisim. Bila 
ingatan terhadap diri menjadi lenyap, ingatan terhadap Rabitah menjadi mantapNafikan 
wujud dirimu, dan Itsbatkan wujud Syaikhmu, sama ada dia masih hidup atau sudah 
meninggalkan dunia ini, nescaya limpahan Faidhzan akan sentiasa terlimpah ke sanubari. 



SURAT KESERATUS ENAMPULUH TUJUH g 

Kepada Haiza Adli (RLR-S21-S55) 

26hb September 2011 

Salamun 'alaikum, semoga Allah merahmati orang-orang yang sentiasa berusaha atas 
jalan Ihsan. Dari faqir yang hina dina lagi tiada apa-apa, semoga Allah mengampuninya, 
kehadhrat yang dimuliakan Muhammad Haiza semoga Allah menambahkan petunjuk 
kepadamu. 

Berkenaan pertanyaan yang diajukan, adapun bagi seseorang Murid itu tidak dapat 
tidak, akan menempuhi dua peringkat dalam menjalani Tariqat. Peringkat pertama adalah 
peringkat penyusuan manakala peringkat kedua adalah peringkat melepaskan diri dari 
penyusuan. Pada peringkat pertama, penyusuan hendaklah disempurnakan dalam kadar 
tempoh yang tertentu dari satu sumber utama penyusuan. Mendapatkan penyusuan dari 
sumber penyusuan yang lain ketika dalam tempoh penyusuan adalah menyalahi adab 
penyusuan. Mendapatkan pengisian yang selain dari penyusuan adalah sesudah sempurna 
tempoh penyusuan di mana Murid mula meninggalkan susu dari sumber putingnya dan 
meletakkan mulutnya pada sumber-sumber yang lain. Keperluannya terhadap susu mungkin 
semakin berkurangan namun ingatan dan takluk hubungannya dengan sumber 
penyusuannya dahulu adalah semakin kuat dan semakin meningkat, hinggakan apa jua yang 
akan masuk ke mulutnya adalah tetap menerusi sumber penyusuannya juga. Sehinggalah 
mereka boleh berdikari lalu dibenarkan mencari serta mendapatkan sumber pengisian bagi 
memenuhi kekurangan yang perlu dipenuhkan. 

Ketahuilah bahawa, Allah hanya menerima amalan yang dilakukan semata-mata ikhlas 
mengharapkan WajahNya dan bukan kerana yang selainNya. Demikianlah tradisi Para 
Masyaikh Naqshbandiyah Mujaddidiyah yang telah mengenepikan segala keperluan terhadap 
sesuatu apa pun kecuali mengingati ZatNya dengan penuh kesungguhan pada setiap masa 
dan ketika sehingga terhasil Syuhud yang berterusan memandang kepada perkara-perkara 
yang dizahirkan menerusi Tajalliyat. Para Masyaikh Naqshbandiyah Mujaddidiyah tidak 
menjadikan penuntutan terhadap perkara-perkara Kashaf dan Karamah atau sebarang 
kelebihan sebagai maksud bahkan sebaliknya keutamaan lebih diberikan kepada mencapai 
Istiqamah dalam mengingati kehadiran Allah dan membudayakan kehidupan Sunnah 
Baginda Nabi Muhammad Rasulullah Sallallahu Alaihi Wasallam dalam seluruh tindak- 
tanduk mahupun dalam gerak ataupun diam. Sebagai seorang Murid yang kuat kemahuan, 
hendaklah sentiasa mengenalpasti apakah perkara dan amalan yang menjadi keperluan hidup 
dan apakah pula perkara-perkara yang merupakan maksud kehidupan? Andainya apa yang 
dituntut hanya dapat memenuhi keperluan hidup, maka itu bukanlah maksud sebenar kita 
menjalani Tariqat. 

Allah adalah maksud, yakni ingatan terhadap Allah, melaksanakan perintah dan 
amanahNya sepertimana yang diamanahkan kepada Para Anbiya dan AwliyaNya. Jikalau 
sesuatu amalan itu dapat membawa kita kepada penafian kewujudan diri dan kesedaran 
Allah sebagai Wujud Mutlak yang menguasai segala diri, maka tidak dinafikan bahawa 
amalan tersebut akan membawa seseorang kepada daerah Tauhid. Manakala, jika sesuatu 
amalan itu hanya membawa kepada kesedaran wujud diri dan menyuburkan keakuan Nafs, 
maka ketahuilah bahawa amalan tersebut hanya akan menjauhkan kesedaranmu terhadap 
Allah dan terputuslah limpahan cahaya Ma'rifah. Nasihat dari faqir ini, tumpukan pada 
pengisian ilmu makrifat samada secara penghasilan ataupun secara penghadiran dan lupakan 
kepada segala ajaran yang membawa kepada wujud keakuan. Selagi penyusuanmu belum 
sempurna tamat, mengalihkan mulutmu dari sumber penyusuan adalah suatu kerugian yang 
besar dan mencari sesuatu yang selain dari susu ketika masa penyusuan adalah dikhuatiri 
akan mendatangkan kemudharatan. 

Ketahuilah, jalan kami ini juga adalah tawar sepertimana ibarat air sejuk yang langsung 
tiada kemanisan di dalamnya namun ia berupaya menghilangkan dahaga dan memberikan 
kesegaran kepada tubuh dan jiwa yang lesu. Ia dapat membersihkan segala kekotoran hatta 
najis sekalipun. Kerana asal kejadian segala yang hidup adalah daripada Air. Bai'ah kamu 
untuk menuntut ilmu Silat tidaklah membatalkan Bai'ah kamu dalam menuntut ilmu Tariqat, 
kerana para penyusu tidak akan meninggalkan anak susuan mereka meskipun mereka sedang 
ghairah belajar merangkak dan berdiri. 

Merangkak dan berdiri bukanlah maksud, sebaliknya membesar dalam mengenangkan 
segala karunia adalah daripada Yang Maha Pemberi adalah maksud supaya terlepas daripada 
kesalahan Syirik Khafi yang amat dikhuatiri. Sebaikh-baiknya untuk diri kamu adalah 
melakukan Solat Istikharah dan meminta bantuan petunjuk dari Allah setelah menerima 
kenyataan nasihat dari faqir yang hina ini. 

Semoga Allah mengampunkan diri kami dan kamu serta kepada sekelian para pembaca 
dan pendengar, khasnya kepada yang mengucapkan Amin, dan semoga dilimpahkan segala 
keberkatan dan limpahan sepertimana yang telah dilimpahkanNya ke atas Para Hadhrat 
Khwajagan dan Ekhwan Naqshband. Wassalam Wal Ikram. 

Faqir Jalalludin Ahmad ' Afa Anhu. 



SURAT KESERATUS ENAMPULUH LAP AN 

Kepada Haiza Adli (RLR-S56-57) 

14hb Februari 

Wa'alaikumussalam Warahmatullahi Wabaraktuh. 

Alhamdulillah, faqir di sini dan semua ikhwan di sini dalam pemeliharaan Allah. 
Segala ahwal kamu dalam Musyahadah dan Yaqazah amat menggembirakan faqir. Semoga 
Allah memberikan peningkatan Ruhaniah kepada kamu dengan keberkatan sekelian Para 
Masyaikh Naqshbandiyah Mujaddidiyah yang telah menunjukkan kepada kita jalan untuk 
menyedari tentang Haqiqat kewujudan Allah yang Mutlaq dan wujud kita yang Ma'dum. 

Segala ahwal dan perasaan serta gambaran Musyahadah yang kamu perolehi adalah 
benar dan pandangan mata hati adalah tiada berdusta. Semoga Allah memberikan 
peningkatan Ruhaniah dan Faidhz Rabbaniyah dalam dirimu. Sekarang, bolehlah kamu 
memulakan amalan Muraqabah Tajalliyyat pada Latifah Qalb, iaitu dengan keadaan Fana fi 
Syaikh, hendaklah membayangkan di Alam Mitsal bahawa Qalb dirimu sedang berhadapan 
dengan Latifah Qalb Nabi Muhammad Sallallahu Alaihi Wasallam dan limpahan yang jatuh 
pada Qalb Nabi hendaklah dikhayalkan bahawa sedang jatuh dan melimpah menerusi Qalb 
sekelian Para Masyaikh sehinggalah kepada Murshid dan rasakan limpahan tersebut 
terhubung dengan Qalb kamu. Begitulah seterusnya pada kesemua lima Latifah Alam Amar 
iaitu pada Ruh, Sirr, Khafi dan Akhfa. 

Setiap Latifah tersebut mengandungi Tajalliyat yang berbeza. Hendaklah kamu 
merujuk kepada kitab kami "Muraqabat Kubra Mujaddidiyah". Muraqabah Tajalliayat ini 
dilakukan setelah Murid sudah melakukan Muraqabah Ahadiyyat. Di samping Muraqabah, 
lakukanlah juga Zikir Tahlil Lisani, iaitu sepertimana Zikir Nafi Itsbat tetapi tanpa menahan 
nafas, sebanyak 2-3 ribu setiap hari. 

Alhamdulillah, faqir ini melihat kemampuan Ruhaniyahmu dan sentiasa memberikan 
perhatian Tawajjuh kepada batinmu meskipun faqir berada di sini. Doakan juga untuk faqir 
yang hina ini, semoga Allah menjadikan kita sebagai Imam bagi orang-orang yang bertaqwa, 
Amin. 



I 



Kepada Haiza Adli (RLR-S58) 

2hb Mac 

Assalamu'alaikum, Alhamdulillah, Faqir gembira menerima khabar Ahwal keruhanian 
kamu, Mudah-mudahan Allah akan menambahkan dengan peningkatan. 

Adapun berkenaan cahaya yang kamu maksudkan adalah cahaya limpahan Faidhz 
yang datang dari arah atas Arash. Jika ternampak tempat terbitnya cahaya, maka ianya 
dinamakan sebagai Mabda Fiyadhz dan jika kelihatan pada batang tubuh, maka ianya 
dinamakan Mawrid Fiyadhz. 

Aura yang keluar dari jasad itu adalah Nuraniat Zikir, dan cerminan diri yang kamu 
lihat adalah keterhimpunan sepuluh Lataif Alam Amar dan Alam Khalaq yang sdah mulai 
bersatu untuk menjadi sebagai Haiat Wahdani. Adapun lingkaran bulatan yang kamu 
Musyahadahkan adalah menjelaskan tentang lingkungan Daerah. 

Untuk kamu sekarang ini bolehlah mula melakukan Muraqabah Tajalliyat pada Latifah 
Qalb, Ruh Sirr, Khafi dan Akhfa dengan merujuk kepada kitab kami yang berjudul Muraqabat 
Kubra Mujaddidiyah. Jika terdapat sebarang kemusykilan, maka janganlah segan bertanya 
kepada faqir ini. 

Wassalam Wal Ikram. 



SURAT KESERATUS TUJUHPULUH 

Kepada Haiza Adli (RLR-S59) 

lOhb Mac 

Salamun'alaik, Alhamdulillah, semoga Allah merahmati dan menjadikan kita sebagai 
Imam di kalangan orang-orang yang bertaqwa. Amin. 

SURAT KESERATUS TUJUHPULUH SATU 

Kepada Haiza Adli (RLR-S60) 

12hb April 

Wa'alaikumussalam Warahmatullahi Wabarakatuh. 

Alhamdulillah, faqir yang tiada apa-apa lagi miskin ini mendoakan kebaikan dan 
keberkatan untuk dirimu, semoga Allah Ta'ala menjadikan kita sebagai Imam bagi orang- 
orang yang bertaqwa. Berkenaan dengan segala Ahwal yang dilaporkan tiadalah kemusykilan 
apa-apa kerana dalam peringkat menembusi persiaran Sayr Daerah Imkan, akan tersingkap 
penzahirannya dengan menaiki tingkatan langit dan proses ini dinamakan sebagai 'Uruj yang 
berakar kata sama dengan perkataan Mi'raj iaitu menaiki tingkatan demi tingkatan langit 
sebelum mencapai Asal sekelian Lataif Alam Amar yang berada di atas Arash Mu'alla. 

Pertemuan dengan Hadhrat Baginda 'Isa Alaihissalam dalam Musyahadah ketika 
Muraqabah mungkin disebabkan tawajjuh pada Latifah Khafi yang bersungguhan. Untuk 
maju menuju Wilayat Sughra, hendaklah bertawajjuh melakukan Muraqabah Tajalliyyat 
Latifah Akhfa sambil mengkhayalkan bahawa limpahan kesempurnaan Shan Jami' dari 
Latifah Akhfa Hadhrat Baginda Muhammad Sallallahu Alaihi Wasallam sedang terlimpah 
pada Latifah Akhfaku menerusi keberkatan Wasilah Para Masyaikh Naqshbandiyyah 
Mujaddidiyyah. 

Perbanyakkanlah Tahlil Lisani iaitu mengucapkan Zikir La Ilaha Ilia Allah pada lidah 
batin dan perbanyakkanlah membaca Al-Quran dengan pemahaman makna di samping 
memperbetulkan bacaan dengan Makhraj Huruf serta Tajwidnya. Perbanyakkanlah juga Solat 
Nawafil dan berpegang teguhlah dengan Syari'at dan Sunnah Muhammadiyyah 
Mustafawiyyah Sallallahu Alaihi Wa Aalihi Wa Ashabihi Wabaraka Wasallam. 

Faqir Haqir Jalalludin Ahmad 'Ufiya Anhu 



SURAT KESERATUS TUJUHPULUH DUA 

Kepada Subhi Al-Aidrusi 

20hb Mac 2011 

Bismillahir-Rahmanir-Rahim 

Wa'alaikumussalam Warahmatullahi Wabarakatuh 

Nahmaduhu Wanusolli Wanusallim 'Ala Rasulihil Karim, Wa Ba'du; 

Adapun faqir ini berpendapat bahawa perkembangan Islam adalah sentiasa 
berkembang sesuai dengan Iradah Allah Ta'ala kerana Dia Yang Memelihara AgamaNya 
sehingga ke Hari Qiyamat. Agama Islam ini akan berkembang hingga ke seluruh alam kerana 
Hadhrat Baginda Nabi Muhammad Rasulullah Sallallahu Alaihi Wasallam adalah sebagai 
Rahmat untuk seluruh alam. 

Islam akan berkembang dengan usaha Doa dan Dakwah. Doa adalah usaha yang 
bersifat batin manakala Dakwah adalah usaha yang bersifat zahir. Kedua-duanya juga adalah 
usaha. Tanpa usaha, Islam tidak akan berkembang. Dari satu sudut, kita melihat bahawa Allah 
yang berkuasa mutlak untuk memperkembangkan AgamaNya. Dari sudut yang lain, kita 
melihat bahawa Allah telah menetapkan bahawa setiap orang-orang yang beriman dan 
beramal Salih perlu menjalan usaha untuk mengembangkan ajaran-ajaran Agama Islam. Islam 
sedang berkembang di seluruh alam, sepertimana apa yang sedang berlaku di Barat, manusia 
berbondong-bondong masuk ke dalam Agama Islam, begitulah juga yang sedang berlaku di 
Timur dan akan terus berlaku sehingga menjelangnya Qiyamat. Kita tidak akan menyedari 
Af'al tindakan Allah memelihara AgamaNya jika kita tidak menfanakan diri dan merenungi 
segala kesan tindakan Af'alNya. Allah adalah bertindak menurut sangkaan hambaNya 
terhadapNya. 

Secara khususnya kita perhatikan di sekitar Nusantara di Asia Tenggara, Islam 
berkembang dengan baik. Maka kerana itulah kita masih dapat menghayati Islam dan 
mengamalkan nilai-nilai ajaran Islam dengan baik, dengan berkat usaha dan pengorbanan 
orang tua-tua kita dahulu. Ramai orang yang dahulunya Hindu, kini sudah jadi Muslim, yang 
Cina Budhha pun ramai yang dah jadi Muslim. Begitu juga ramai etnik-etnik yang lain sudah 
banyak yang menerima Islam sebagai Agama mereka. Allah telah memilih seluruh Ummat 
Islam untuk menjalankan usaha Dakwah sebagai memenuhi PerintahNya. 

"In Tansurullaha Yansurkum Wa Yutsabbit Aqdamakum" 

"Jikalau kamu membantu Allah nescaya Dia akan membantu kamu dan akan menetapkan 
kaki-kaki kamu." 

Siapakah yang sanggup membantu Allah dalam menegakkan urusan AgamaNya? Iaitu 
dengan mengajak manusia supaya mematuhi perintah-perintahNya yang bersifat zahir dan 
yang bersifat batin dan menegah manusia dari melakukan segala laranganNya? Siapakah 
yang sanggup membantu Allah dalam memelihara AgamaNya sehingga ke Hari Qiyamat 
sepertimana yang telah menjadi keinginan Hadhrat Baginda Nabi Muhammad Rasulullah 
Sallallahu Alaihi Wasallam? Siapakah yang sanggup memelihara Agama Islam yang suci dari 
dirosakkan oleh golongan Kuffar? Siapakah yang sanggup mempertahankan kemuliaan 
Agama Allah di atas muka bumi ini dari dicemari dengan akidah sesat dan dakyah 
propaganda untuk menghancur dan melenyapkan Islam? Hanya orang-orang Islam yang 
beriman dan beramal salih sahaja yang akan sanggup untuk membantu Allah. Orang-orang 
Islam yang lemah imannya atau rosak imannya tidak akan sanggup membantu Allah kerana 
mereka sendiri tidak dapat membantu diri mereka. Hendaklah kita menjadi seperti Para 
Sahabat dan Para Hawariyyin yang berkata: 

"Nahnu Ansarullah!" 

Khulasahnya, Islam akan terus berkembang di Asia Tenggara selagi mana ada 
golongan-golongan jemaah Ummat Islam yang terus giat menjalankan usaha dalam segenap 
bidang Dakwah Islamiyah. Generasi kini adalah pemimpin generasi hadapan dan generasi 
kinilah yang bertanggungjawab membentuk generasi di hadapan. Kita mahu generasi kita di 
hadapan menjadi apa? Ahli Dunia atau Ahlullah? 

Tanggungjawab untuk memastikan bahawa Agama Islam akan terus berkembang di 
Asia Tenggara dan di seluruh mayapada sesuai dengan kehendak Allah dan Rasul adalah 
pada diri kita setiap Ummat Islam hari ini supaya anak-anak cucu dan cicit kita nanti juga 
akan mengamalkan ajaran Agama Islam seperti yang telah dibawakan oleh Hadhrat Baginda 
Junjugan Sayyiduna Muhammad Mustafa Ahmad Mujtaba Abdullah Wa Rasulullah 
Sallallahu Ta'ala Alaihi Wa Alihi Wa Sahbihi. 



Wassalam Wal Ikram. 



Faqir Jalalludin Ahmad ' Afa Anhu 

SURAT KESERATUS TUJUHPULUH TIGA 

Kepada Subhi Al-Aidrusi 

20hb Mac 2011 

Kehadhrat Muhtaram Subhi Al-Aidrusi Bani Alwiyyin Zaida Majdahu, 

Hamba yang dhaif faqir haqir Jalalludin Ahmad Ar-Rowi Afallahu Anhu telah 
mengurniakan Ijazah Ammah ke atas semua bahan penulisan faqir ini yang sudah diterbitkan 
di bawah penerbitan Khanqah Naqshbandiyah Mujaddidiyah. Semoga dengan keberkatannya 
Allah Ta'ala mengurniakan lautan kesempurnaan dalam ilmu pengetahuan. Amin. 

Faqir Jalalludin Ahmad 'Afa Anhu 

SURAT KESERATUS TUJUHPULUH EMPAT 

Kepada Subhi Al-Aidrusi 
4hb April 2011 

Salamun Alaika Ya Habibi, 

Adalah Nur Nabi cahayanya meliputi ke seluruh alam maya. 

Haqiqatul-Haqaiq Ta'ayyun Awwal, Qalam Bistari Rahmat sekelian alam maya. 

Cahayanya berkilau menyilaukan mata, hanya hati yang dapat merasa. 

Pandangan Fuad tiada berdusta, kerana melihat barang yang nyata. 

Suhbah dan Tawajjuh amalan rasmi, tanpa Mujahadah binasakanlah diri. 

Tumpukan pandanganmu menghadap kami, kami bersamamu dan kamu bersama kami. 

Itulah cahaya yang meliputi, dalam rantaian Cakra Ilahi. 

Jikalau engkau tiada mengerti, bersegeralah kamu kepada kami. 

Bayangkan dirimu dalam Tasyahhud, menghadap Ilahi mengadap Rasul. 
Nescaya engkau nikmati Syuhud, terhadap para pengikut Rasul. 

Hadirkan Rasul setiap masa, dalam setiap pergerakan kita. 

Dengan cinta terhadap dirinya, setiap naf as berserta Sunnahya. 

Sediakanlah jilbab kefaqiran, untuk menghadapi kekurangan. 

Sediakan juga jilbab bala tohmahan, untuk menghadapi caci makian. 

Maka itu baik kau senyap, mengingatiNya tanpa suara. 

Sehingga ingatan selainNya lenyap, tiada risau tiada sengsara. 

Tariqat itu sematanya adab, tanpa adab tiadalah mulia. 

Tanpa adab menjadi biadab, maka tiadalah limpah karunia. 

Semoga Allah mengampunkan kita, atas segala yang dah terlanjur; 

Dan memperbaiki amalan kita, sebelum kita mati terbujur. 

Wassalam Wabillahi Taufiq. 



Faqir Jalalludin Ahmad Ar-Rowi 'Afa Anhu 



SURAT KESERATUS TUJUHPULUH LIMA 



Kepada Ingin Tahu Kebenaran (RLR: S61) 
22hb Julai 2011 



Salam, antara Naqshbandi Mujaddidi, Khalidi, Haqqani dan Muzhari, perbezaannya 
pada pembawakan Silsilah dan kaedah amalan latihan Ruhaniah. Usui yang sama cuma 
rantingnya yang berbeza. 



SURAT KESERATUS TUJUHPULUH ENAM | 



Kepada 'Abdul 'Aziz Shattari, India. (RLR: S66) 
27hb Jun 2011 



Salam. Yeh faqir haqir Malaysia sey hun aur Hadhrat Khwajah Khan Muhammad 
Rahmatullah 'Alaih Sahib Khanqah Sirajiyyah Kundiyan Sharif Pakistan sey bay'at kiya. 

SURAT KESERATUS TUJUHPULUH TUJUH 

Kepada 'Abdul 'Aziz Shattari, India. (RLR: S67) 

25hb Oktober 2011 

Wa'alaikumussalam. Mehfil-e-Sama jaiz hai, lekin hamare Akabirin Mujaddidiyyah ney 
tarak kardiya. Is faqir bhi isi tarah khiyal hai. 



Kepada Ahmad Hafizuddin Abdul Hadi (RLR: S68) 
4hb Julai 2011 

Wa'alaikumussalam, hati tenang dan sabar menerima. 

Kepada Shaharul Turuq Naqshbandi 

Waa'alikumussalam, faqir haqir la syaik ini telah memberikan izin kepada sekelian 
ikhwan Naqshbandiyah untuk dikongsi karangan tulisannya. Semoga Allah Ta'ala memberi 
manafaat dan menjadikannya asbab hidayat untuk manusia yang lain. Andaikata ingin 
bertandang menziarahi faqir ini, silalah bertandang ke Khanqah Khaliliyah di Gua Damai, 
Gombak. 



SURAT KESERATUS LAPANPULUH 

Kepada Firdaus Datuk Zaman, Indonesia (RLR-S62) 

7hb April 2011 

Wa'alaikassalam Warahmatullahi Wabarakatuh. 

Bismihi Ta'ala, Wa Ba'du; 

Adapun Qalam adalah suatu ibarat bagi Haqiqat Muhammad Sallallahu Alaihi 
Wasallam dan ia bertindak menurut Kalam Allah iaitu Amar "Kun!" Segala apa yang terbit 
daripada Qalam adalah dengan Qudrat dan Iradat Allah Ta'ala dan ianya akan sentiasa 
terpelihara di sisiNya. Demikianlah Lauh Mahfuz yang ada mencatatkan segala Taqdir dan 
Muqaddar bagi perkara setiap sesuatu. Qalam adalah Haqiqat Muhammadiyah dan 
tindakannya adalah menuruti Kalam Ilahi yang asli lagi azali serta abadi. segala yang terbit di 
dalam alam maya ini semenjak dahulu, sekarang dan akan datang adalah berlaku dengan 
Taqdir yang telah ditentukan, kerana telah keringlah dakwat Qalam menuliskan segala 
kenyataan Muqaddar. 



1 .«.. L 



©2013/ 1434 Hadhrat Maulawi Jalaluddin Ahmad Ar-Rowi 'Ufiya 'Anhu 



% 



Rasail Ar-Rowi Jilid Ketiga 



1 

s 
s 

s 



Kerana itulah, mafhum sebuah Hadits Qudsi ada menyatakan, 

"Jikalau bukan keranamu wahai Muhammad, tiadalah Aku menciptakan sekelian f alak 
semesta ini." 

Wallahu 'A'lam Bi Muradihi. 

Wassalam Wal Ikram. 



SURAT KESERATUS LAPANPULUH SATU 

Kepada Firdaus Datuk Zaman, Indonesia (RLR-S63) 

llhb April 2011 

Wa'alaikassalam Warahmatullahi Wabarakatuh 

Nahmaduhu Wanusolli Wanusallim 'Ala Rasulihil Karim, 

Amma Ba'du; 

Taqdir terbahagi kepada dua, Mubram dan Mu'allaq. Yang pertama tidak akan berubah 
manakala yang kedua boleh berubah dan segala jenis permohonan doa berada dalam 
lingkungan Taqdir Mu'allaq. Sebagai penjelasan yang lebih lanjut, faqir sertakan huraian 
seperti yang diungkapkan oleh Hadhrat Syed Noor Muhammad Bin Syed Jamal. Firman Allah 
dalam Surah Ar-Ra'du ayat 39 yang bermaksud: 

"Allah menghapuskan apa jua yang dikehendakiNya dan Dia juga menetapkan apa 
jua yang dikehendakiNya, dan ingatlah pada sisiNya ada "Ibu Segala Suratan"." 

Takdir bermaksud ketetapan Allah dan ia terbahagi kepada dua iaitu: 

1) Takdir yang tidak akan berubah dikenali dengan Mubram. 

2) Takdir yang boleh berubah dikenali dengan Mu'allaq. 

Berkata Said bin Jubir dan Qatadah Rahimahullah, Allah Ta'ala menghapus sesuatu 
hukum dan ditukar dengan hukum yang lain selepas itu Allah memantapkannya (Mubram). 
Perubahan tersebut berlaku kepada hukum Syara' dan Fardhu, kemudian Allah mantapkan 
(Mubram). Setelah itu ia tidak akan berubah-ubah lagi. 

Berkata Abdullah bin Abbas Radhiyallahu 'Anhu, bahawa apa-apa yang telah diubah 
dan dimantapkan itu yang ditulis di Lauh Mahfuz dikenali dengan Taqdir Mubram. Apa-apa 
hukum yang dimaktubkan di situ yang akan berubah dikenali dengan Mu'allaq atau ia belum 
dimantapkan, masih tersembunyi dalam 'Ilmu Allah Ta'ala. Perkara-perkara yang tidak 
berubah pula ialah (1) rezeki, (2) umur, (3) kebahagiaan dan (4) kecelakaan. Pada pendapat 
Hadhrat Ibnu Abbas Radhiyallahu ' Anhu, hanya 4 perkara tersebut yang tidak akan berubah. 

Telah dikeluarkan oleh Tabrani dengan sanad yang lemah dari Abdullah bin 'Umar 
Radhiyallahu 'Anhu katanya, daku telah mendengar dari Hadhrat Baginda Nabi Muhammad 
Rasulullah Sallallahu Alaihi Wasallam berkaitan dengan ayat ke-39 Surah Ar-Ra'du bahawa 

perubahan-perubahan yang dikehendakinya maka ia akan berubah kecuali kecelakaan, 
kebahagiaan, hidup dan mati. 

Telah dikeluarkan oleh Ibn Mardawiah dari Jabir bin Abdullah Radhiyallahu 'Anhu 
dari Hadhrat Baginda Nabi Muhammad Rasulullah Sallallahu 'Alaihi Wasallam bahawa 
Baginda bersabda, 

"Allah Ta'ala mengubah rezeki dan menambahnya, mengubah ajal dan 
menambahnya." 

Telah dikeluarkan oleh Ibnu Mardawaih dari Abdullah bin Abbas Radhiyallahu 'Anhu, 
kata beliau Hadhrat Baginda Nabi Muhammad Rasulullah Sallallahu Alaihi Wasallam telah 
ditanya berhubung dengan ayat 39 di atas, jawab Baginda yang mulia, 

"Perubahan itu berlaku pada malam Lailatul Qadar seperti mengangkat, merendah, 
memberi rezeki kecuali hidup, mati, kecelakaan, kebahagiaan", dan sabdanya lagi, 

"Sesungguhnya perkara itu tidak akan berubah." 

(Dipetik dari Tafsir Mazhari Jilid 5, halaman 35). 

Sekian, Wassalam. 
Faqir Jalalludin Ahmad ' Afa Anhu 

SURAT KESERATUS LAPANPULUH DUA 

Kepada Firdaus Datuk Zaman, Indonesia (RLR-S64) 

llhb April 2011 

Taqdir Mubram merupakan ketentuan Allah terhadap makhlukNya yang tidak dapat 
diubah lagi, contohnya kematian. Apabila ajal telah tiba kepada seseorang, maka tiada seorang 
pun yang dapat menolaknya. Firman Allah: 

"Sesungguhnya perintahNya apabila Dia menghendaki sesuatu hanyalah berkata 
kepadanya: "Jadilah!" Maka ia terjadi". [Yasin:82] 

Kematian pasti datang kepada seseorang, waktunya tidak diundurkan dan tidak pula 
dimajukan. Firman Allah: 

"Dan setiap umat mempunyai ajal batas waktu. Apabila ajalnya tiba, mereka tidak 
dapat meminta penundaan atau percepatan sesaat pun." [Al-A'raf : 34]. 

Terjadinya Taqdir terhadap seorang manusia dan makhluk Allah lainnya telah tertulis 
di dalam QadarNya. Dengan demikian, Qadar atau Taqdir pada hakikatnya merupakan 
pelaksanaan dari ketentuan Allah Ta'ala. Firman Allah: 

"Tiada satu bencana pun yang menimpa di bumi dan tidak pula pada dirimu 
melainkan telah tertulis dalam kitab Lauh Mahfuz sebelum Kami menciptakannya. 
Sesungguhnya yang demikian itu mudah bagi Allah." [Al-Hadid: 22] 

SURAT KESERATUS LAPANPULUH TIGA 

Kepada Firdaus Datuk Zaman, Indonesia (RLR-S69) 

27hb Julai 2011 

Wa'alaikumussalam warahmatullahi wabarokatuh wamaghfiratuh. 

Bismillahi Wa Bihamdihi Wa Nusolli Wa Nusallim 'Ala Rasulihi, Wa Ba'du; 

Dari 'Abdu Dha'if Faqir Haqir La Syaik Miskin Fani Maulawi Jalalludin Ahmad Ar- 
Rowi Al-Amani Afallahu Anhu, kehadhrat ikhwan Firdaus Datuk Zaman, semoga Allah 
merahmati dan memberkatimu dengan Taufiq untuk menuruti petunjuk Hidayah dan Dawam 
Yaqin atas Nasihat Syari'at. 

Berkenaan adab-adab, syarat-syarat dan kaifiyat zikir Ismu Zat iaitu lafaz Allah. 
Menutup mata adalah kaifiyat yang lazim bagi para murid yang baru menjalani Tariqat 
Tasawwuf kerana dengan menutupkan pandangan mata zahir akan dapat membukakan 
pandangan mata batin atau mata hati yang berada di dalam rongga dada. Dengan menutup 
mata juga akan dapat memberikan kesan yang lebih dalam usaha untuk memberikan 
tumpuan penuh terhadap kehadiran Hadhrat Zat dan mencapai Syuhud atau pengalaman 
Musyahadah. Apa yang dilihat ketika murid menutupkan mata adalah gambaran yang 
terpapar di Alam Mitsal. 

Peringkat Takhalli iaitu mengosongkan Lataif Qalbi adalah menghilangkan segala 
gambaran yang tiada kaitan dengan Allah yakni mensucikan ZatNya dari sebarang gambaran 
kerana ZatNya tidak menyerupai segala sesuatu. Peringkat Tahalli adalah mengisikan Nur 
Allah ke dalam Lataif Qalbi sehingga khayalan tentang segala kesempurnaan dan keagungan 
Allah terisi di dalam setiap Lataif Qalbi. Peringkat Tajalli adalah apa yang terhasil sesudah 
kedua-dua peringkat dilaksanakan iaitu berupa penzahiran dan penjelasan tentang segala 
keagungan dan kesempurnaan Sifat ZatNya. 

Bagi para murid yang Mubtadi, wajarlah mereka menutup mata yang zahir ini ketika 
berzikir supaya segera dapat mencapai kenikmatan Musyahadah atau apa yang diistilahkan 
dalam Usui Tariqah Khwajagan Naqshbandiyah sebagai Yad Dashat. Walaubagaimanapun 
menutup mata bukanlah syarat-syarat zikir tetapi ianya termasuk dalam kaifiyat zikir 
sesetengah Tariqah Naqshbandiyah, khasnya Naqshbandiyah Khalidiyah yang mana para 
murid yang masih dalam tahap zikir Ismu Zat dan Nafi Itsbat hendaklah menutupkan mata 
dan kepala hendaklah ditutupkan dengan kain serban putih. Dalam pengamalan Naqshbandi 
Mujaddidi, menutup mata tidak dijadikan sebagai kaifiyat zikir kerana menuruti Usui 
Khalwat Dar Anjuman iaitu berkhalwat dalam keramaian khalayak, dan adalah tidak wajar 
untuk menutup mata apatah lagi menutupkan kepala. Walaupun demikian, bagi para murid 
yang berkesungguhan hendaklah menyempurnakan zikir Ismu Zat dua puluh empat ribu 
dalam sehari semalam dengan adab tertib yang sebaik-baiknya sambil memelihara syarat zikir 
yang utama iaitu memahamkan makna lafaz yang diucapkan oleh hati. Berwudhuk sangatlah 
besar faedahnya apatah lagi sambil bertawajjuh menghadap Qiblat dengan Rabitah tambatan 
hati dengan Syeikh dan Para Masyaikh yang kuat. 

Segala adab-adab jika diterapkan sewaktu berzikir akan ada faedahnya untuk murid 
kerana Tariqat adalah adab menuju Allah, tanpa adab tiada jalan untuk mencapai Allah. Lidah 
ditongkatkan ke langit-langit sewaktu berzikir adalah supaya hanya Lataif Qalbi yang 
digesakan berzikir. Maka itulah lidah perlu ditongkatkan ke langit-langit supaya kegiatan di 
Lataif Qalbi dapat ditumpukan. Dalam ertikata lain zikir tidak dilakukan dengan 
menggunakan lidah sebaliknya hanya menupukan dengan sekelian Lataif di dalam dada. 
Menghadap Qiblat adalah sebaik-baik arah untuk kita hadapkan wajah kerana ianya 
merupakan arah sewaktu kita mendirikan Solat. 

Sebaik-baik amalan Salih adalah solat yang khusyuk dan dilakukan ikhlas 
mengharapkan rahmat, keredhaan dan kurniaanNya. Berzikir ismu Zat sebanyak 24 ribu 
adalah sukatan pelajaran Tariqah Naqshbandiyah Mujaddidiyah, berusahalah untuk 
memenuhi sukatan tersebut supaya pencapaian dapat disambut. 



Sesudah menyempurnakan sukatan yang perlu, maka tambahkanlah lagi Zikirullah 
sebagai jalan mendekatkan diri dengan kesedaran Hadhrat Zat Allah meskipun sambil dikau 
berjalan atau dalam majlis keramaian. Semoga Allah Ta'ala mengurniakan Taufiq dan 
hidayah, Wassalamu'alaikum Warahmatullah. 



SURAT KESERATUS LAPANPULUH EMPAT 

Kepada Firdaus Datuk Zaman, Indonesia (RLR-S70) 
27hb Julai 2011 

Banyakkan berdoa memohon agar Allah permudahkan diri kita untuk berzikir, 
"Allahuma A'inni 'Ala Zikrika Washukrika Wahusni Ibadatika" 



SURAT KESERATUS LAPANPULUH LIMA 

Kepada Firdaus Datuk Zaman, Indonesia (RLR-S71) 

28hb Julai 2011 

Beda pada kaifiyat cara duduk ada rahsia dan hikmahnya masing-masing yang akan 
dapat kita rasai apabila kita mulai melakukannya. cara duduk menjadi kaifiyat penting bagi 
penuntut tariqat naqshbandi khalidi, namun di sisi naqshbandi Mujaddidi, cara duduk tidak 
dititikberatkan, bahkan sebaik-baik duduk adalah cara duduk di dalam Solat. 

Berkenaan cara duduk kebalikan Tasyahhud adalah cara duduk Para Sahabat 
Ridhwanullah Alaihim Ajma'in ketika duduk bersuhbah di samping Hadhrat Nabi Sallallahu 
Alaihi Wasallam. Wallahu A'lam. 

SURAT KESERATUS LAPANPULUH ENAM 

Kepada Firdaus Datuk Zaman, Indonesia (RLR-S72) 

20hb Januari 

Wa'alaikumussalam Warahmatullahi Wabarakatuh Wamaghfiratuh 

Berpuasalah setiap Isnin dan Khamis, mudah-mudahan Allah membantumu 
untukmenundukkan hawa dan naf sumu, Amin. 

SURAT KESERATUS LAPANPULUH TUJUH 

Kepada Subhi Al-'Aidrusi (RLR-S76) 

4hb Julai 2011 

Wa'alaikumussalam Warahmatullahi Wabarakatuh, 

Khabar baik, berkenaan fadhilat Khatam Khwajagan, ianya merupakan amalan Para 
Masyaikh Silsilah Aliyah Khwajaganiyah iaitu dari Hadhrat Abu Yazid Bistami Qaddasallahu 
Sirrahu sehinggalah ke Hadhrat Khwajah Abdul Khaliq Ghujduwani Qaddasallahu Sirrahu 
lalu diteruskan oleh Hadhrat Imam At-Tariqah Ghawts Khaliqah Shah Bahauddin Naqshband 
Qaddasallahu Sirrahu. Ianya adalah amalan untuk memohon limpahan Rahmat dan Faidhz 
serta segala Hajat Ukhrawi dan Duniawi dari Hadhrat Allah Ta'ala. 

SURAT KESERATUS LAPANPULUH LAP AN 

Kepada Haji Fauzan (RLR-S26) 

9hb Ogos 2011 

Salam, Tahlil Lisani adalah sama seperti Zikir Nafi Itsbat, cuma tak perlu tahan nafas, 
penghayatan pada makna zikir yang menjadi syarat utama. bergantung kepada saranan 
Murshid, biasanya 2000 sehingga 5000 sehari semalam secara minimanya, dan sebanyak- 
banyaknya tiada had. 

Dalam Naqshbandiyyah Khalidiyyah, ada Maqam Tahlil dan Salik perlu menyiapkan 
jumlah Tahlil 70,000 untuk dirinya kemudian perlu menyiapkan jumlah bilangan yang sama 
untuk dihadiahkan kepada mereka-mereka yang berhak, antaranya Para Masyaikh, ibu bapa, 
langit dan bumi, Syurga Dan Neraka, Arash dan Kursi serta banyak lagi termasuklah empat 

anasir iaitu Tanah, Air, Api dan Angin. Dalam Naqshbandi Mujaddidi, tiada sedemikian. 
Wuquf Qalbi yang sempurna adalah Latifah Nafs bertawajjuh ke arah Latifah Qalb dan Qalb 
bertawajjuh Kehadhrat Allah. Ya, seperti yang faqir dah nyatakan, tenung pada Qalb dan Qalb 
ingat Allah. Alhamdulillah, Afwan Bika. 

SURAT KESERATUS LAPANPULUH SEMBILAN 

Kepada Laguna Guna (RLR-S62) 

3hb Ogos 2011 

Wa'alaikumussalam, berkenaan syarat-syarat uatama untuk mempelajari Tariqat yang 
mulia Naqshbandiyah Mujaddidiyah ini, Murid hendaklah mengikhlaskan hati dalam 
mencari jalan untuk mencapai pendekatan terhadap Allah, kemudian hendaklah beriktiqad 
dengan Aqidah Ahlus Sunnah Wal Jama' ah, berpegang teguh dengan amalan Sunnah 
Nabawiyah serta menjauhi perkara yang Bida'ah dalam 'Ibadah. Sekiranya seseorang Murid 
mempunyai latarbelakang pengajian ilmu Agama, maka ianya merupakan suatu kelebihan, 
namun bagi mereka yang tiada latarbelakang pengajian ilmu Agama secara khusus sekalipun, 
jalan untuk mereka menuju Allah adalah terbentang luas, cuma memerlukan kehendak 
keinginan serta semangat himmat yang kuat. 

Ketahuilah bahawa Allah Ta'ala telah memilih Hadhrat Baginda NabiNya yang Ummi, 
dan Dia boleh memilih sesiapa sahaja yang dikehendakiNya untuk berada atas JalanNya 
kerana Dialah yang Maha Memberikan Petunjuk Hidayah kepada sekelian Para HambaNya. 
Wassalam Wal Ikram. 

SURAT KESERATUS SEMBILANPULUH 

'd Kepada Laguna Guna (RLR-S63) 

$ 8hb Ogos 2011 

Assalamu'alaikum, untuk mempelajari Tariqah Naqshbandiyah Mujaddidiyah ini, 
memerlukan beberapa syarat iaitu ikhlaskan niat kerana Allah dan Rasul, beri'tiqad dengan 
Aqidah ahlus Sunnah Wal Jama'ah, menuruti Sunnah dan menjauhi Bida'ah serta banyak 
berzikir menyebut Nama Allah. Untuk berbai'ah hanya memerlukan masa yang sedikit, 
namun untuk menghasilkan faedah adalah menerusi Suhbah. 

Wassalam Wal Ikram. 

SURAT KESERATUS SEMBILANPULUH SATU 



Kepada Laguna Guna (RLR-S64) 



Wa'alaikumussalam. 



1 

Bai'ah adalah untuk maksud taubat atau menghasilkan Nisbat. Talqin adalah untuk jjS 

menerima lafaz ucapan zikir dari Murshid. Andaikata dengan bai'ah dan talqin yang ^q 

terdahulu tidak dapat merasakan nikmat, maka sesudah istikharah bolehlah mencari Murshid jj|] 

lain untuk berbai'ah bagi menghasilkan nikmat Zauq dan Shauq dalam berzikir. <3 

8 

Wassalam. m 

SURAT KESERATUS SEMBILANPULUH DUA | 



Kepada Jupri Anto, Indonesia 

Wa'alaikumussalam, Alhamdulillah faqir di sini Sihat Wal Afiyat. Adapun berkenaan 
hukum menghadap Qiblat dalam Solat fardhu dan sunat adalah merupakan syarat sah Solat 
maka hukumnya Wajib iaitu dengan dadanya menghadap ke arah Qiblat, tidak memadai 
dengan hanya muka yang memandang ke arah Qiblat, namun dikecualikan bagi mereka yang 
berada dalam keadaan ketakutan yang amat. Bagi orang yang sedang bermusafir, harus 
baginya bersolat di dalam kenderaan yang sedang bergerak dengan menghadap ke arah 
Qiblat, jika mudah baginya maka Wajib dan jika sukar maka memadailah menghadap Qiblat 
ketika melakukan Takbiratul Ihram sahaja. Jika Solat tidak menghadap Qiblat padahal 
sedangkan dia berkeupayaan dan keadaan mengizinkan serta arahnya sudah ditentukan, 
maka tidak sah Solatnya. Jika arahnya belum ditentukan, maka berijtihadlah ke arah matahari 
terbenam, Wallahu A'lam. 

SURAT KESERATUS SEMBILANPULUH TIGA 



raj Kepada Maulana Ikhsan, Indonesia 

Ya Allah dengan kehormatan Hadhrat Shah Naqshabandi dan sekelian Para Masyaikh 
Akabirin Silsilah Naqshbandiyyah Mujaddidiyyah, khasnya murshid kami dan sebutkan 
nama faqir haqir ini, seraya bermohon: rahmatilah kami dan kasihilah kami dan kurniakanlah 
ma'rifat dan jam'iyyat yang zahir dan yang batin dan 'afiyat dalam kedua-dua kehidupan 
Dunia dan Akhirat dan kurniakanlah lautan kesempurnaan kepada kami dari limpahan- 
limpahan Fuyudhz dan Barakat sekelian Para Buzurgan ini, Rabbana, matikanlah kami 
sebagai Muslimin dan sertakanlah kami bersama Para Salihin, amin, ya rabbal'alamin 

SURAT KESERATUS SEMBILANPULUH EMPAT 

Kepada Mohamad Tahair 

Assalamu'alaikum. Arbab-i-Qulub ertinya Para Pentarbiyah Sekalian Hati, 
alhamdulillah, semoga Allah memudahkan segala urusan penterjemahan. Hari Ahad 4 Nov 
ada majlis suhbat dan mesyuarat mingguan di markazi khanqah, anta boleh datang untuk kita 
Mutala'ah kitab Mukashafat. Pada 11 Nov akan diadakan majlis Suhbat Bulanan dan para 
ikhwan dari Kelantan akan datang menghadirinya, in sya Allah, ada beberapa perkara yang 
perlu kita mesyuaratkan sebelum mesyuarat bulanan 11 Nov nanti. semoga Allah merahmati 
dan menjadikan kita sebagai Asbab-i-Arbab-i-Qulub, Wassalam. 



Kepada Ku Azmiza 

Antara perkara yang membatalkan Tariqat ialah Murtad, mengamalkan Bida'ah, 
Aqidah terkeluar dari Ahlus Sunnah Wal Jama'ah dan tiada berzikrullah. Buruk sangka 
terhadap guru akan menghalang Faidhz limpahan kurnia darinya sehinggalah benar-benar 
bertaubat dan kembali beradab. Apabila terbatal Tariqat, tiada penghasilan Ma'rifat menerusi 
pengamalan Syari'at. Wallahu A'lam. 



I SURAT KESERATUS SEMBILANPULUH ENAM Y 



Kepada Bonda Salmah Idris 

Assalamu'alaikum Warahmatullahi Wabarakatuh, 

Kehadhrat Bonda Salmah Idris, semoga Allah merahmati dan memberkati, 
Alhamdulillah kerana Allah telah memilih dan mengizinkan dirimu untuk bersama kami dan 
bersama jemaah kami. Adapun kami mahukan laporan ahwal secara Tafsil terperinci dan 
bertulis berkenaan segala hal keadaan, kesan Bai'at dan Riyadhat, Waridat dan Ma'rifat yang 
telah terhasil semenjak dari sebelum mengambil Bai'at dan sesudah berbai'at. Kami juga 
mahukan laporan bertulis mengenai pengalaman kamu bersama kami dalam tiga Safar ke 
Pulau Besar. Perincikan segala kesan-kesan yang terhasil pada ruhani dalam setiap Riyadhah 
yang disertai, semoga Allah memberikan taufiq kepada kami untuk menilai peningkatan 
Ahwal dan Maqamat dalam menempuh Suluk Tariqat Naqshabandiyyah Mujaddidiyyah. 
Wabillahit Taufiq, Wassalam. 

SURAT KESERATUS SEMBILANPULUH TUJUH 

Kepada Faqir Khairool Haque, Singapura 

Wa'alaikumussalam, Alhamdulillah kerana memaklumkan hasrat tuan kepada hamba 
yang faqir. Adapun kami tiada menziarahi maqam yang lain selain dari maqam Hadhrat 
Sultan Arifin Syaikh Ismail dan Hadhrat Syaikh Yusuf Siddiq di Pulau Besar, Melaka. Kami 
belum pernah menziarahi maqam Hadhrat Syeikh Shamsuddin Sumatrani kerana tiada tahu 
di mana maqamnya. Kami bukanlah orang Melaka, namun untuk maklumat mengenai 
maqam-maqam di Melaka, layaklah orang Melaka yang ditanya kerana kami tiada tahu 
mengenainya melainkan apa yang ada di Pulau Besar. 

Wallahu A'lam, Wassalam. 

Wa'alaikumussalam kehadhrat Yoedha Pramunto, semoga Allah mengampuni dan 
merahmatimu dengan I'tiqad yang benar. Alhamdulillah, Faqir izinkan kamu mengambil dan 
membaca kitab-kitab faqir. Semoga Allah merahmati hasrat kamu dan memberkatimu dalam 
kedua-dua kehidupan Duniawi dan Ukhrawi dan menjadikan kita Imam bagi orang-orang 
yang bertaqwa. 

Amin. 



SURAT KESERATUS SEMBILANPULUH SEMBILAN 

Kepada Muhamad Nazrin 

Wa'alaikumussalam warahmatullahi wabarakatuh, berkenaan Tariqat Samaniah 
bukanlah bernasab daripada Tariqat Naqshabandi sebaliknya nasab Tariqat Samaniah adalah 
dari silsilah Hadhrat Sayyidina Ali Radhiyallahu 'anhu menerusi Hadhrat Junaid Baghdadi 
Rahmatullah 'alaih. Amalan-amalan zikir mereka boleh diikuti kerana silsilah Samaniah 
adalah antara silsilah Tariqat yang muktabar di kalangan sebilangan Ulama Ahlus Sunnah 
Wal Jama'ah. Berbaiah atas Tariqat Samaniah tidak seharusnya menggangu usaha kerja 
Dakwah kerana maksud zikir adalah supaya memdapat kekuatan Ruhaniah dalam 
melaksanakan Syari'ah Islamiyyah dan menjalankan Dakwah Islamiyyah. 

Wabillahit Taufiq, Wassalam Wal Ikram. 

SURAT KEDUARATUS 

Kepada Muhammad Fandi 

Wa'alaikumussalam. Adapun hal keadaan tersebut adalah perkara biasa kerana pada 
peringkat awal memang sukar untuk memberikan penumpuan. Semua Salik ada masalah 
peribadi mereka sendiri dan ianya menjadi suatu ujian dan dugaan untuk Allah melihat 
siapakah dari kalangan Para HambaNya yang lebih baik dan lebih Ihsan dalam amalan Zikir 
dan Ibadahnya. 

Untuk mengatasi masalah ini, hendaklah memperbanyakkan berdoa meminta supaya 
Allah membantu kita atas kerja mengingatiNya dan mensyukuriNya dan memperbaiki mutu 
amalan Ibadah kita terhadapNya. Tumpukan Wuquf Qalbi dan Baz Gasht, kami di sini 
mendoakan agar Allah merahmati kamu, Amin. 

SURAT KEDUARATUS SATU 



Kepada Rizaldin Salih 

Wa'alaikumussalam. Dalam Tariqat kami, jika seseorang Salik tidak mendapat faedah 
limpahan Faidhz Rauhaniah, Jazbah dan Zauq, maka boleh mencari Murshid lain untuk 
berbai'ah bagi menghasilkan Maqsud. Wassalam. 

SURAT KEDUARATUS DUA 

Kepada Ridwan Al Buchori 

Jamaah kami Naqshabandi Mujaddidi, penghulu kami Hadhrat Shah Bahauddin 
Naqshabandi pewaris Hadhrat Baginda Nabi dan Hadhrat Imam Rabbani Mujaddid Alf Tsani 
Syaikh Ahmad Faruqi Sirhindi adalah Imam kami dan pembimbing hidayat kami untuk 
menuju kesempurnaan sebagai Ummat Muhammadiyyah Mustafawiyyah. 

Mereka membawa kami untuk menjadi hamba dan abdi untuk Ittiba' dan menuruti 
Syari'at dan Sunnah Muhammadi sebagaimana orang-orang yang terdahulu dari kami telah 
menempuhi. 

Jemaah kami di bawah telapak kaki mereka sambil menuruti dan belajar mematuhi 
segala kehendak Iradat dan Qudrat Ilahi sambil mendawamkan Zikir Qalbi secara Khafi 
dengan menyembunyikan yang Jihri dan yang Jali. 

